text:
συμπληρώματος 12 του κανονισμού.
 12.5.
 Είκοσι τέσσερις μήνες μετά από την ημερομηνία έναρξης ισχύος του συμπληρώματος 12, τα συμβαλλόμενα μέρη που εφαρμόζουν τον παρόντα κανονισμό πρέπει να αρνηθούν να αναγνωρίσουν εγκρίσεις για υαλοπίνακες ασφαλείας που δεν φέρουν τα σύμβολα που προβλέπονται στην παράγραφο 5.5. του παρόντος κανονισμού.
 13. ΟΡΙΣΤΙΚΗ ΠΑΥΣΗ ΤΗΣ ΠΑΡΑΓΩΓΗΣ
 Εάν ο κάτοχος της έγκρισης παύσει ολοσχερώς την κατασκευή ενός τύπου υαλοπινάκων ασφαλείας που εμπίπτει στο πεδίο του παρόντος κανονισμού, το κοινοποιεί στην αρχή που χορήγησε την έγκριση. Αφού λάβει αυτή την κοινοποίηση, η αρχή ενημερώνει τα άλλα συμβαλλόμενα μέρη στη συμφωνία, τα οποία εφαρμόζουν τον παρόντα κανονισμό, με τη διαβίβαση του δελτίου κοινοποίησης σύμφωνα με το υπόδειγμα του παραρτήματος 1 του παρόντος κανονισμού.
 14. ΟΝΟΜΑΣΙΕΣ ΚΑΙ ΔΙΕΥΘΥΝΣΕΙΣ ΤΩΝ ΤΕΧΝΙΚΩΝ ΥΠΗΡΕΣΙΩΝ ΠΟΥ ΕΙΝΑΙ ΕΠΙΦΟΡΤΙΣΜΕΝΕΣ ΜΕ ΤΙΣ ΔΟΚΙΜΕΣ ΕΓΚΡΙΣΗΣ ΚΑΙ ΤΩΝ ΔΙΟΙΚΗΤΙΚΩΝ ΥΠΗΡΕΣΙΩΝ
 Τα συμβαλλόμενα μέρη της συμφωνίας που εφαρμόζουν τον παρόντα κανονισμό κοινοποιούν στη Γραμματεία των Ηνωμένων Εθνών τα ονόματα και τις διευθύνσεις των τεχνικών υπηρεσιών που είναι υπεύθυνες για τη διεξαγωγή των δοκιμών έγκρισης και των διοικητικών υπηρεσιών που χορηγούν εγκρίσεις και στις οποίες πρέπει να αποστέλλονται τα εκδοθέντα σε άλλες χώρες έγγραφα που πιστοποιούν έγκριση ή άρνηση ή επέκταση ή ανάκληση έγκρισης.
 15. Οι τεχνικές υπηρεσίες που είναι επιφορτισμένες με τη διενέργεια των δοκιμών έγκρισης πρέπει να συμμορφώνονται με τα εναρμονισμένα πρότυπα που αφορούν τη λειτουργία των εργαστηρίων δοκιμών (ISO / CEI Guide 25). Επιπλέον, θα πρέπει να ορισθούν από την αρμόδια αρχή για την οποία πραγματοποιούν τις δοκιμές έγκρισης.
 (1) Όπως ορίζεται στο παράρτημα 7 του ενοποιημένου ψηφίσματος για την κατασκευή οχημάτων (R.E.3), (έγγραφο TRANS/WP.29/78/αναθ.1/τροπολογία.2, όπως τροποποιήθηκε τελευταία με την τροπολογία 4.).
 (2) 1 για τη Γερμανία, 2 για τη Γαλλία, 3 για την Ιταλία, 4 για την Ολλανδία, 5 για τη Σουηδία, 6 για το Βέλγιο, 7 για την Ουγγαρία, 8 για την Τσεχική Δημοκρατία, 9 για την Ισπανία, 10 για τη Σερβία, 11 για το Ηνωμένο Βασίλειο, 12 για την Αυστρία, 13 για το Λουξεμβούργο, 14 για την Ελβετία, 15 (κενό), 16 για τη Νορβηγία, 17 για τη Φινλανδία, 18 για τη Δανία, 19 για τη Ρουμανία, 20 για την Πολωνία, 21 για την Πορτογαλία, 22 για τη Ρωσική Ομοσπονδία, 23 για την Ελλάδα, 24 για την Ιρλανδία, 25 για την Κροατία, 26 για τη Σλοβενία, 27 για τη Σλοβακία, 28 για τη Λευκορωσία, 29 για την Εσθονία, 30 (κενό), 31 για τη Βοσνία και Ερζεγοβίνη, 32 για τη Λετονία, 33 (κενό), 34 για τη Βουλγαρία, 35 (κενό), 36 για τη Λιθουανία, 37 για την Τουρκία, 38 (κενό), 39 για το Αζερμπαϊτζάν, 40 για την Πρώην Γιουγκοσλαβική Δημοκρατία της Μακεδονίας, 41 (κενό), 42 για την Ευρωπαϊκή Κοινότητα (οι εγκρίσεις χορηγούνται από τα κράτη μέλη της με χρήση του αντίστοιχου συμβόλου ΟΕΕ τους), 43 για την Ιαπωνία, 44 (κενό), 45 για την Αυστραλία, 46 για την Ουκρανία, 47 για τη Νότιο Αφρική, 48 για τη Νέα Ζηλανδία, 49 για την Κύπρο, 50 για τη Μάλτα, 51 για τη Δημοκρατία της Κορέας, 52 για τη Μαλαισία, 53 για την Ταϊλάνδη, 54 και 55 (κενά) και


text:
56 για το Μαυροβούνιο. Οι επόμενοι αριθμοί εκχωρούνται σε άλλες χώρες με βάση τη χρονολογική σειρά με την οποία θα επικυρώνουν ή θα προσχωρούν στη συμφωνία σχετικά με την υιοθέτηση ενιαίων τεχνικών προδιαγραφών για τροχοφόρα οχήματα, εξοπλισμό και εξαρτήματα τα οποία μπορούν να προσαρμοστούν ή/και να χρησιμοποιηθούν σε τροχοφόρα οχήματα και τους όρους για αμοιβαία αναγνώριση των εγκρίσεων που χορηγούνται βάσει των προδιαγραφών αυτών, ενώ οι αριθμοί που εκχωρούνται κατ’ αυτό τον τρόπο κοινοποιούνται από τον Γενικό Γραμματέα των Ηνωμένων Εθνών στα συμβαλλόμενα μέρη της συμφωνίας.
 (3) Όπως ορίζεται στην παράγραφο 2.3.
 (4) Βλ. υποσημείωση 2 στην παράγραφο 5.4.1.
 (5) Η δοκιμή αυτή πρέπει επίσης να γίνεται στα διπλά υαλοστάσια σύμφωνα με το παράρτημα 12, παράγραφος 3 (A12/3).
 (6) Αν επικαλύπτει την εσωτερική πλευρά με πλαστικό υλικό.
 (7) Αυτή η δοκιμή πρέπει να διενεργείται μόνο σε υαλοπίνακες από ενιαία ύαλο σκληρυμένη διά βαφής για τη χρήση ως αλεξήνεμα οχημάτων βραδείας κίνησης τα οποία, λόγω κατασκευής, δεν ξεπερνούν τα 40 km/h.
 (8) Οι προδιαγραφές των δοκιμών εξαρτώνται από τη θέση του υαλοπίνακα εντός του οχήματος.
 (9) Ισχύει μόνο εάν ο υαλοπίνακας πρόκειται να χρησιμοποιηθεί σε θέση η οποία απαιτείται για λόγους ορατότητας κατά την οδήγηση.
 ΠΑΡΑΡΤΗΜΑ 1
 ΚΟΙΝΟΠΟΙΗΣΗ
 [Μέγιστη διάσταση: A4 (210 × 297 mm)]
 ΠΡΟΣΑΡΤΗΜΑ 1
 ΑΛΕΞΗΝΕΜΟ ΑΠΟ ΥΑΛΟ ΣΚΛΗΡΥΜΜΕΝΗ ΜΕ ΒΑΦΗ
 (Κύρια και δευτερεύοντα χαρακτηριστικά σύμφωνα με το παράρτημα 4 ή το παράρτημα 9 του κανονισμού αριθ 43)
 ΠΡΟΣΑΡΤΗΜΑ 2
 ΥΑΛΟΠΙΝΑΚΕΣ ΑΠΟ ΥΑΛΟ ΟΜΟΙΟΜΟΡΦΗΣ ΒΑΦΗΣ
 (Κύρια και δευτερεύοντα χαρακτηριστικά σύμφωνα με το παράρτημα 5 ή το παράρτημα 9 του κανονισμού αριθ 43)
 ΠΡΟΣΑΡΤΗΜΑ 3
 ΑΛΕΞΗΝΕΜΑ ΑΠΟ ΣΥΓΚΟΛΛΗΜΕΝΑ ΦΥΛΛΑ ΥΑΛΟΥ
 (Κύρια και δευτερεύοντα χαρακτηριστικά σύμφωνα με τα παραρτήματα 6, 8 ή 9 του κανονισμού αριθ 43)
 ΠΡΟΣΑΡΤΗΜΑ 4
 ΥΑΛΟΠΙΝΑΚΕΣ ΑΠΟ ΣΥΓΚΟΛΛΗΜΕΝΑ ΦΥΛΛΑ ΥΑΛΟΥ ΠΛΗΝ ΤΩΝ ΑΛΕΞΗΝΕΜΩΝ
 (Κύρια και δευτερεύοντα χαρακτηριστικά σύμφωνα με το παράρτημα 7 ή το παράρτημα 9 του κανονισμού αριθ. 43)
 ΠΡΟΣΑΡΤΗΜΑ 5
 ΑΛΕΞΗΝΕΜΑ ΑΠΟ ΠΛΑΣΤΙΚΗ ΥΑΛΟ
 (Κύρια και δευτερεύοντα χαρακτηριστικά σύμφωνα με το παράρτημα 10 του κανονισμού αριθ. 43)
 ΠΡΟΣΑΡΤΗΜΑ 6
 ΥΑΛΟΠΙΝΑΚΕΣ ΑΠΟ ΠΛΑΣΤΙΚΗ ΥΑΛΟ ΠΛΗΝ ΤΩΝ ΑΛΕΞΗΝΕΜΩΝ
 (Κύρια και δευτερεύοντα χαρακτηριστικά σύμφωνα με το παράρτημα 11 του κανονισμού αριθ. 43)
 ΠΡΟΣΑΡΤΗΜΑ 7
 ΜΟΝΑΔΕΣ ΔΙΠΛΩΝ ΥΑΛΟΠΙΝΑΚΩΝ
 (Κύρια και δευτερεύοντα χαρακτηριστικά σύμφωνα με το παράρτημα 12 ή το παράρτημα 16 του κανονισμού αριθ. 43)
 ΠΡΟΣΑΡΤΗΜΑ 8
 ΑΚΑΜΠΤΟΙ ΠΛΑΣΤΙΚΟΙ ΥΑΛΟΠΙΝΑΚΕΣ ΠΛΗΝ ΤΩΝ ΑΛΕΞΗΝΕΜΩΝ
 (Κύρια και δευτερεύοντα χαρακτηριστικά σύμφωνα με το παράρτημα 14)
 ΠΡΟΣΑΡΤΗΜΑ 9
 ΕΥΚΑΜΠΤΟΙ ΠΛΑΣΤΙΚΟΙ ΥΑΛΟΠΙΝΑΚΕΣ ΠΛΗΝ ΤΩΝ ΑΛΕΞΗΝΕΜΩΝ
 (Κύρια και δευτερεύοντα χαρακτηριστικά σύμφωνα με το παράρτημα 15)
 ΠΡΟΣΑΡΤΗΜΑ 10
 ΠΕΡΙΕΧΟΜΕΝΟ ΤΟΥ ΚΑΤΑΛΟΓΟΥ ΤΩΝ ΑΛΕΞΗΝΕΜΩΝ
 (1)
 Για κάθε αλεξήνεμο που αποτελεί αντικείμενο της παρούσας έγκρισης, πρέπει να παρέχονται τουλάχιστον τα παρακάτω στοιχεία:
 Κατασκευαστής του οχήματος
 Τύπος του οχήματος
 Κατηγορία του οχήματος
 Ανεπτυγμένη επιφάνεια (F)
 Ύψος τμήματος (h)
 Καμπυλότητα (r)
 Γωνία τοποθέτησης (α)
 Γωνία κλίσεως του ερεισινώτου (β)
 Συντεταγμένες του σημείου R (A, B, C) σε σχέση με το μέσο του άνω άκρου του αλεξήνεμου:
 (1) Τα στοιχεία αυτά να επισυναφθούν στα προσαρτήματα 1, 2 (κατά περίπτωση), 3 και 5 του παρόντος παραρτήματος.
 ΠΑΡΑΡΤΗΜΑ 1Α
 ΚΟΙΝΟΠΟΙΗΣΗ
 [μέγιστες διαστάσεις: A4 (210 × 297 mm)]
 ΠΑΡΑΡΤΗΜΑ 2
 ΔΙΑΤΑΞΗ ΤΩΝ ΣΗΜΑΤΩΝ ΕΓΚΡΙΣΗΣ

type: contracts

jurisdiction: EU


text:
ΚΑΤΑΣΚΕΥΑΣΤΙΚΩΝ ΣΤΟΙΧΕΙΩΝ
 (Βλ. παράγραφο 5.5 του παρόντος κανονισμού)
 Αλεξήνεμα από ύαλο σκληρυμένη διά βαφής
 Το ανωτέρω σήμα έγκρισης τοποθετημένο σε αλεξήνεμο από ύαλο σκληρυμένη δια βαφής δηλώνει ότι το εν λόγω κατασκευαστικό στοιχείο εγκρίθηκε στις Κάτω Χώρες (Ε4) σύμφωνα με τον κανονισμό αριθ. 43, με αριθμό έγκρισης 002439. Ο αριθμός έγκρισης υποδεικνύει ότι η έγκριση χορηγήθηκε σύμφωνα με τις απαιτήσεις του κανονισμού αριθ. 43.
 Αλεξήνεμα από ύαλο σκληρυμένη δια βαφής επικαλυμμένα με πλαστικό
 Το ανωτέρω σήμα έγκρισης τοποθετημένο σε αλεξήνεμο από ύαλο σκληρυμένη δια βαφής επικαλυμμένο με πλαστικό δηλώνει ότι το εν λόγω κατασκευαστικό στοιχείο εγκρίθηκε στις Κάτω Χώρες (Ε4) σύμφωνα με τον κανονισμό αριθ. 43, με αριθμό έγκρισης 002439. Ο αριθμός έγκρισης υποδεικνύει ότι η έγκριση χορηγήθηκε σύμφωνα με τις απαιτήσεις του κανονισμού αριθ. 43.
 Αλεξήνεμα από συγκολλημένα φύλλα κοινής υάλου
 Το ανωτέρω σήμα έγκρισης τοποθετημένο σε αλεξήνεμο από συγκολλημένα φύλλα κοινής υάλου δηλώνει ότι το εν λόγω κατασκευαστικό στοιχείο εγκρίθηκε στις Κάτω Χώρες (E4) σύμφωνα με τον κανονισμό αριθ. 43, με αριθμό έγκρισης 002439. Ο αριθμός έγκρισης υποδεικνύει ότι η έγκριση χορηγήθηκε σύμφωνα με τις απαιτήσεις του κανονισμού αριθ. 43.
 Αλεξήνεμα από συγκολλημένα φύλλα κοινής υάλου επικαλυμμένα με πλαστικό
 Το ανωτέρω σήμα έγκρισης τοποθετημένο σε αλεξήνεμο από συγκολλημένα φύλλα κοινής υάλου επικαλυμμένο με πλαστικό δηλώνει ότι το εν λόγω κατασκευαστικό στοιχείο εγκρίθηκε στις Κάτω Χώρες (Ε4) σύμφωνα με τον κανονισμό αριθ. 43, με αριθμό έγκρισης 002439. Ο αριθμός έγκρισης υποδεικνύει ότι η έγκριση χορηγήθηκε σύμφωνα με τις απαιτήσεις του κανονισμού αριθ. 43.
 Αλεξήνεμα από συγκολλημένα φύλλα κατεργασμένης υάλου
 Το ανωτέρω σήμα έγκρισης τοποθετημένο σε αλεξήνεμο από συγκολλημένα φύλλα κατεργασμένης υάλου δηλώνει ότι το εν λόγω κατασκευαστικό στοιχείο εγκρίθηκε στις Κάτω Χώρες (E4) σύμφωνα με τον κανονισμό αριθ. 43, με αριθμό έγκρισης 002439. Ο αριθμός έγκρισης υποδεικνύει ότι η έγκριση χορηγήθηκε σύμφωνα με τις απαιτήσεις του κανονισμού αριθ. 43.
 Αλεξήνεμα από πλαστική ύαλο
 Το ανωτέρω σήμα έγκρισης τοποθετημένο σε αλεξήνεμο από πλαστική ύαλο δηλώνει ότι το εν λόγω κατασκευαστικό στοιχείο εγκρίθηκε στις Κάτω Χώρες (E4) σύμφωνα με τον κανονισμό αριθ. 43, με αριθμό έγκρισης 002439. Ο αριθμός έγκρισης υποδεικνύει ότι η έγκριση χορηγήθηκε σύμφωνα με τις απαιτήσεις του κανονισμού αριθ. 43.
 Υαλοπίνακες πλην των αλεξηνέμων με συντελεστή κανονικής μετάδοσης του φωτός < 70 %
 Το ανωτέρω σήμα έγκρισης τοποθετημένο σε υαλοπίνακα πλην αλεξηνέμου που εμπίπτει στις διατάξεις του παραρτήματος 3, παράγραφος 9.1.4. δηλώνει ότι το εν λόγω κατασκευαστικό στοιχείο εγκρίθηκε στις Κάτω Χώρες (E4) σύμφωνα με τον κανονισμό αριθ. 43, με αριθμό έγκρισης 002439. Ο αριθμός έγκρισης υποδεικνύει ότι η έγκριση χορηγήθηκε σύμφωνα με τις απαιτήσεις του κανονισμού αριθ. 43.
 Μονάδες διπλού υαλοπίνακα με συντελεστή κανονικής μετάδοσης του φωτός < 70 %
 Το ανωτέρω σήμα έγκρισης τοποθετημένο σε μονάδα διπλού υαλοπίνακα δηλώνει ότι το εν λόγω κατασκευαστικό στοιχείο εγκρίθηκε στις Κάτω Χώρες (E4) σύμφωνα με τον κανονισμό αριθ. 43, με αριθμό έγκρισης 002439. Ο αριθμός έγκρισης υποδεικνύει ότι η έγκριση χορηγήθηκε σύμφωνα με τις απαιτήσεις του κανονισμού αριθ. 43.
 Υαλοπίνακες από ενιαία ύαλο σκληρυμένη διά βαφής που προορίζονται να χρησιμοποιηθούν ως αλεξήνεμα για οχήματα βραδείας κίνησης τα οποία, από


text:
κατασκευής, δεν ξεπερνούν τα 40 km/h
 Το ανωτέρω σήμα έγκρισης τοποθετημένο σε υαλοπίνακα από ενιαία ύαλο σκληρυμένη διά βαφής δηλώνει ότι το εν λόγω κατασκευαστικό στοιχείο που προορίζεται να χρησιμοποιηθεί ως αλεξήνεμο σε όχημα βραδείας κίνησης το οποίο, από κατασκευής, δεν ξεπερνά τα 40 km/h, εγκρίθηκε στις Κάτω Χώρες (Ε4) σύμφωνα με τον κανονισμό αριθ. 43, με αριθμό έγκρισης 002439. Ο αριθμός έγκρισης υποδεικνύει ότι η έγκριση χορηγήθηκε σύμφωνα με τις απαιτήσεις του κανονισμού αριθ. 43.
 Υαλοπίνακες πλην των αλεξηνέμων με συντελεστή κανονικής μετάδοσης του φωτός ≥ 70 %
 Το ανωτέρω σήμα έγκρισης τοποθετημένο σε υαλοπίνακα πλην αλεξηνέμου που εμπίπτει στις διατάξεις του παραρτήματος 3, παράγραφος 9.1.4.1. δηλώνει ότι το εν λόγω κατασκευαστικό στοιχείο εγκρίθηκε στις Κάτω Χώρες (E4) σύμφωνα με τον κανονισμό αριθ. 43, με αριθμό έγκρισης 002439. Ο αριθμός έγκρισης υποδεικνύει ότι η έγκριση χορηγήθηκε σύμφωνα με τις απαιτήσεις του κανονισμού αριθ. 43.
 Άκαμπτοι πλαστικοί υαλοπίνακες πλην αλεξηνέμων
 Το ανωτέρω σήμα έγκρισης τοποθετημένο σε άκαμπτο πλαστικό υαλοπίνακα διατεταγμένο προς τα εμπρός με διάχυση φωτός που δεν υπερβαίνει το 2 τοις εκατό μετά από 1. 000 κύκλους στην εξωτερική επιφάνεια και 4 τοις εκατό μετά από 100 κύκλους στην εσωτερική επιφάνεια δηλώνει ότι το εν λόγω κατασκευαστικό στοιχείο εγκρίθηκε στις Κάτω Χώρες (Ε4) σύμφωνα με τον κανονισμό αριθ. 43, με αριθμό έγκρισης 002439. Ο αριθμός έγκρισης υποδεικνύει ότι η έγκριση χορηγήθηκε σύμφωνα με τις απαιτήσεις του κανονισμού αριθ. 43.
 Εύκαμπτοι πλαστικοί υαλοπίνακες πλην αλεξηνέμων
 Το ανωτέρω σήμα έγκρισης τοποθετημένο σε εύκαμπτο πλαστικό υαλοπίνακα δηλώνει ότι το εν λόγω κατασκευαστικό στοιχείο εγκρίθηκε στις Κάτω Χώρες (Ε4) σύμφωνα με τον κανονισμό αριθ. 43, με αριθμό έγκρισης 002439. Ο αριθμός έγκρισης υποδεικνύει ότι η έγκριση χορηγήθηκε σύμφωνα με τις απαιτήσεις του κανονισμού αριθ. 43.
 Μονάδες άκαμπτου πλαστικού διπλού υαλοπίνακα
 Το ανωτέρω σήμα έγκρισης τοποθετημένο σε μονάδα άκαμπτου πλαστικού διπλού υαλοπίνακα δηλώνει ότι το εν λόγω κατασκευαστικό στοιχείο εγκρίθηκε στις Κάτω Χώρες (Ε4) σύμφωνα με τον κανονισμό αριθ. 43, με αριθμό έγκρισης 002439. Ο αριθμός έγκρισης υποδεικνύει ότι η έγκριση χορηγήθηκε σύμφωνα με τις απαιτήσεις του κανονισμού αριθ. 43.
 Υαλοπίνακες από συγκολλημένα φύλλα υάλου πλην αλεξηνέμων
 Το ανωτέρω σήμα έγκρισης τοποθετημένο σε υαλοπίνακα από συγκολλημένα φύλλα υάλου πλην αλεξηνέμου δηλώνει ότι το εν λόγω κατασκευαστικό στοιχείο εγκρίθηκε στις Κάτω Χώρες (Ε4) σύμφωνα με τον κανονισμό αριθ. 43, με αριθμό έγκρισης 002439. Ο αριθμός έγκρισης υποδεικνύει ότι η έγκριση χορηγήθηκε σύμφωνα με τις απαιτήσεις του κανονισμού αριθ. 43.
 ΠΑΡΑΡΤΗΜΑ 2Α
 ΔΙΑΤΑΞΗ ΤΩΝ ΣΗΜΑΤΩΝ ΕΓΚΡΙΣΗΣ ΟΧΗΜΑΤΩΝ
 ΥΠΟΔΕΙΓΜΑ Α
 (βλ. παράγραφο 5.11 του παρόντος κανονισμού)
 Το ανωτέρω σήμα έγκρισης τοποθετημένο σε όχημα δηλώνει ότι, όσον αφορά την τοποθέτηση των υαλοπινάκων, ο εν λόγω τύπος οχήματος εγκρίθηκε στις Κάτω Χώρες (E4) σύμφωνα με τον κανονισμό αριθ. 43. Ο αριθμός έγκρισης υποδεικνύει ότι η έγκριση χορηγήθηκε σύμφωνα με τις απαιτήσεις του κανονισμού αριθ. 43.
 ΥΠΟΔΕΙΓΜΑ Β
 (βλ. παράγραφο 5.12 του παρόντος κανονισμού)
 Το ανωτέρω σήμα έγκρισης τοποθετημένο σε όχημα δηλώνει ότι ο εν λόγω τύπος οχήματος εγκρίθηκε στις Κάτω Χώρες (E4) σύμφωνα με τους κανονισμούς αριθ. 43 και 52 (1). Οι αριθμοί έγκρισης υποδεικνύουν ότι, την ημερομηνία κατά


text:
την οποία χορηγήθηκαν οι αντίστοιχες εγκρίσεις, ο κανονισμός αριθ. 43 ήταν στην αρχική του μορφή και ο αριθμός αριθ. 52 περιλάμβανε τη σειρά τροποποιήσεων 01.
 (1) Ο τρίτος αριθμός παρέχεται ως παράδειγμα και μόνο.
 ΠΑΡΑΡΤΗΜΑ 3
 ΓΕΝΙΚΕΣ ΣΥΝΘΗΚΕΣ ΔΟΚΙΜΗΣ
 1. ΔΟΚΙΜΗ ΘΡΥΜΜΑΤΙΣΜΟΥ
 1.1.
 Ο προς δοκιμή υαλοπίνακας δεν πρέπει να είναι στερεωμένος με άκαμπτο τρόπο. Μπορεί ωστόσο να εφαρμοσθεί πάνω σε πανομοιότυπο υαλοπίνακα με τη βοήθεια κολλητικής ταινίας που επικολλάται σε όλη την περίμετρό του.
 1.2.
 Για να επιτευχθεί θρυμματισμός χρησιμοποιείται σφυρί, βάρους 75 g περίπου ή άλλη διάταξη που εξασφαλίζει ισοδύναμα αποτελέσματα. Η ακτίνα καμπυλότητας της αιχμής είναι 0,2 ± 0,05 mm.
 1.3.
 Γίνεται δοκιμή σε κάθε οριζόμενο σημείο κρούσης.
 1.4.
 Η εξέταση των θραυσμάτων πραγματοποιείται με οποιαδήποτε μέθοδο που έχει επικυρωθεί για την ακρίβεια της ίδιας της μέτρησης και την ικανότητά της να εντοπίζει τη σωστή θέση όπου πρέπει να γίνεται η ελάχιστη και η μέγιστη μέτρηση.
 Η διαρκής καταγραφή του τρόπου διεξαγωγής του θρυμματισμού πρέπει να αρχίζει εντός 10 δευτερολέπτων και να τελειώνει εντός 3 λεπτών μετά από την κρούση. Η τεχνική υπηρεσία πρέπει να διατηρεί το αρχείο διαρκούς καταγραφής του τρόπου διεξαγωγής του θρυμματισμού.
 2. ΔΟΚΙΜΕΣ ΚΡΟΥΣΗΣ ΣΦΑΙΡΙΔΙΟΥ
 2.1. Δοκιμή με το σφαιρίδιο των 227 g
 2.1.1. Συσκευές
 2.1.1.1.
 Σφαιρίδιο από βαμμένο χάλυβα, μάζας 227 ± 2 g και διαμέτρου περίπου 38 mm.
 2.1.1.2.
 Σύστημα που επιτρέπει την ελεύθερη πτώση του σφαιριδίου από ύψος που πρέπει να καθορίζεται, ή σύστημα που προσδίδει στο σφαιρίδιο ταχύτητα ανάλογη εκείνης που θα αποκτούσε κατά την ελεύθερη πτώση του. Σε περίπτωση που θα χρησιμοποιηθεί σύστημα εκτόξευσης του σφαιριδίου, η ανοχή ως προς την ταχύτητα πρέπει να είναι ±1 % της ταχύτητας που ισοδυναμεί με την ταχύτητα της ελεύθερης πτώσης.
 2.1.1.3.
 Υποστήριγμα ως το απεικονιζόμενο στο σχήμα 1, αποτελούμενο από δύο χαλύβδινα πλαίσια, με μηχανικώς λειασμένα περιθώρια πλάτους 15 mm, τα οποία εφαρμόζονται το ένα πάνω στο άλλο και είναι εφοδιασμένα με παρεμβάσματα από ελαστικό πάχους 3 mm περίπου, πλάτους 15 mm και σκληρότητας 50 IRHD.
 Το κάτω πλαίσιο στηρίζεται σε κιβώτιο από χάλυβα ύψους περίπου 150 mm. Ο υπό δοκιμή υαλοπίνακας συγκρατείται στη θέση του από το άνω πλαίσιο, μάζας 3 kg περίπου. Το υποστήριγμα συγκολλάται σε χαλύβδινη πλάκα πάχους 12 mm περίπου, που στηρίζεται πάνω στο έδαφος με παρεμβολή μιας πλάκας από ελαστικό, πάχους 3 mm περίπου και σκληρότητας 50 IRHD.
 Σχήμα 1
 Υποστήριγμα για τις δοκιμές με το σφαιρίδιο
 2.1.2. Συνθήκες δοκιμής
 Θερμοκρασία
 :
 20 ± 5 °C
 Πίεση
 :
 μεταξύ 860 και 1 060 mbar
 Σχετική υγρασία
 :
 60 ± 20 τοις εκατό
 2.1.3. Δοκίμιο
 Το δοκίμιο πρέπει να είναι επίπεδο, τετράγωνου οχήματος, πλευράς 300 + 10 mm/- 0 ή πρέπει να έχει κοπεί από ένα επίπεδο τμήμα ενός αλεξηνέμου ή άλλο κυρτό τμήμα ενός υαλοπίνακα ασφαλείας.
 Εναλλακτικά, το δοκίμιο μπορεί να προέρχεται από ένα κυρτό τμήμα του υαλοπίνακα ασφαλείας. Σε αυτή την περίπτωση, πρέπει να εξασφαλίζεται καλή επαφή μεταξύ του υαλοπίνακα ασφαλείας και του υποστηρίγματος.
 2.1.4. Διαδικασία
 Ακριβώς πριν από την έναρξη της δοκιμής, το δοκίμιο εκτίθεται στην οριζόμενη θερμοκρασία επί τουλάχιστον 4 ώρες.
 Το δοκίμιο


text:
τοποθετείται πάνω στο υποστήριγμα (παράγραφος 2.1.1.3). Το επίπεδο του δοκιμίου πρέπει να είναι κατακόρυφο προς την κατεύθυνση πρόσπτωσης της σφαίρας με ανοχή μικρότερη των 3°.
 Σε περίπτωση εύκαμπτου πλαστικού υαλοπίνακα, το δοκίμιο πρέπει να είναι στερεωμένο στο υποστήριγμα.
 Η θέση του σημείου κρούσης πρέπει να βρίσκεται σε μέγιστη απόσταση 25 mm από το γεωμετρικό κέντρο του δοκιμίου, αν το ύψος πτώσης δεν υπερβαίνει τα 6 m, ή σε μέγιστη απόσταση 50 mm από το κέντρο του δοκιμίου σε περίπτωση που το ύψος πτώσης υπερβαίνει τα 6 m. Το σφαιρίδιο πρέπει να προσκρούσει στην όψη του δοκιμίου που αντιστοιχεί στην εξωτερική επιφάνεια του υαλοπίνακα ασφαλείας όταν τοποθετείται επί του οχήματος. Το σφαιρίδιο μπορεί να προσκρούσει μόνο μία φορά.
 2.2. Δοκιμή με το σφαιρίδιο των 2 260 g
 2.2.1. Συσκευές
 2.2.1.1.
 Σφαιρίδιο από βαμμένο χάλυβα, μάζας 2 260 ± 20 g και διαμέτρου περίπου 82 mm.
 2.2.1.2.
 Σύστημα που επιτρέπει την ελεύθερη πτώση του σφαιριδίου από ύψος που πρέπει να καθορίζεται ή σύστημα που προσδίδει στο σφαιρίδιο ταχύτητα ανάλογη εκείνης που θα αποκτούσε κατά την ελεύθερη πτώση του. Σε περίπτωση που θα χρησιμοποιηθεί σύστημα εκτόξευσης του σφαιριδίου, η ανοχή ως προς την ταχύτητα πρέπει να είναι ±1 % της ταχύτητας που ισοδυναμεί με την ταχύτητα της ελεύθερης πτώσης.
 2.2.1.3.
 Υποστήριγμα ως το απεικονιζόμενο στο σχήμα 1 και όμοιο με εκείνο που περιγράφεται στην παράγραφο 2.1.1.3.
 2.2.2. Συνθήκες δοκιμής
 Θερμοκρασία
 :
 20 ± 5°
 Πίεση
 :
 μεταξύ 860 και 1 060 mbar
 Σχετική υγρασία
 :
 60 ± 20 τοις εκατό
 2.2.3. Δοκίμιο
 Το δοκίμιο πρέπει να είναι επίπεδο, τετράγωνου οχήματος, πλευράς 300 + 10 mm/- 0 ή πρέπει να έχει κοπεί από το επίπεδο τμήμα ενός αλεξηνέμου ή άλλου κυρτού τμήματος ενός υαλοπίνακα ασφαλείας.
 Εναλλακτικά, η δοκιμή θα πρέπει να πραγματοποιηθεί σε ολόκληρο το αλεξήνεμο ή άλλο κυρτό τμήμα του υαλοπίνακα ασφαλείας. Σε αυτή την περίπτωση, πρέπει να εξασφαλίζεται καλή επαφή μεταξύ του υαλοπίνακα ασφαλείας και του υποστηρίγματος.
 2.2.4. Διαδικασία
 Ακριβώς πριν από την έναρξη της δοκιμής, το δοκίμιο εκτίθεται στην οριζόμενη θερμοκρασία επί τουλάχιστον 4 ώρες.
 Το δοκίμιο τοποθετείται πάνω στο υποστήριγμα (παράγραφος 2.1.1.3). Το επίπεδο του δοκιμίου πρέπει να είναι κατακόρυφο προς την κατεύθυνση πρόσπτωσης της σφαίρας με ανοχή μικρότερη των 3°.
 Σε περίπτωση υαλοπίνακα από πλαστική ύαλο, το δοκίμιο πρέπει να είναι στερεωμένο στο υποστήριγμα.
 Η θέση του σημείου κρούσης πρέπει να βρίσκεται σε μέγιστη απόσταση 25 mm από το γεωμετρικό κέντρο του δοκιμίου.
 Η σφαίρα πρέπει να προσκρούσει πάνω στην όψη του δοκιμίου που αντιστοιχεί στην εξωτερική επιφάνεια του υαλοπίνακα ασφαλείας όταν τοποθετείται επί του οχήματος.
 Το σφαιρίδιο μπορεί να προσκρούσει μόνο μία φορά.
 3. ΔΟΚΙΜΗ ΣΥΜΠΕΡΙΦΟΡΑΣ ΣΤΗΝ ΠΡΟΣΚΡΟΥΣΗ ΤΗΣ ΚΕΦΑΛΗΣ
 3.1. Δοκιμή συμπεριφοράς στην πρόσκρουση της κεφαλής χωρίς μέτρηση επιβράδυνσης
 3.1.1. Συσκευές
 Ομοίωμα κεφαλής, σφαιρικού ή ημισφαιρικού σχήματος, από σκληρό κόντρα-πλακέ, καλυμμένο με κινητό πίλημα και φέρον ή όχι ξύλινη διαδοκίδα. Μεταξύ του σφαιρικού τμήματος και της διαδοκίδας υπάρχει ένα ενδιάμεσο τεμάχιο που αντιστοιχεί στο λαιμό και, από την άλλη πλευρά της διαδοκίδας, στέλεχος συναρμολόγησης.
 Οι διαστάσεις αναφέρονται στο σχήμα 2. Το ολικό βάρος της συσκευής πρέπει να


text:
είναι 10 ± 0,2 kg.
 Σχήμα 2
 Βάρος ομοιώματος κεφαλής
 3.1.2. Σύστημα που επιτρέπει την ελεύθερη πτώση του ομοιώματος της κεφαλής από ύψος, που πρέπει να καθορίζεται, ή σύστημα που προσδίδει στο ομοίωμα της κεφαλής ταχύτητα ανάλογη της ταχύτητας που μπορούσε να αποκτήσει με ελεύθερη πτώση. Σε περίπτωση χρησιμοποίησης συστήματος που εκτοξεύει το ομοίωμα της κεφαλής, η ανοχή ως προς την ταχύτητα πρέπει να είναι ± 1 % της ταχύτητας που ισοδυναμεί στην ταχύτητα σε ελεύθερη πτώση.
 3.1.3. Υποστήριγμα ως το απεικονιζόμενο στο σχήμα 3 για τις δοκιμές με επίπεδα δοκίμια. Το υποστήριγμα αποτελείται από δύο πλαίσια από χάλυβα, με μηχανικά λειασμένα περιθώρια πλάτους 50 mm, τα οποία εφαρμόζονται το ένα πάνω στο άλλο και είναι εφοδιασμένα με παρεμβύσματα από ελαστικό πάχους 3 mm πλάτους 15 ± 1 mm και σκληρότητας 70 IRHD. Το άνω πλαίσιο στερεώνεται πάνω στο κάτω πλαίσιο με τουλάχιστον οκτώ κοχλίες.
 3.1.4. Συνθήκες δοκιμής
 Θερμοκρασία
 :
 20 ± 5 °C
 Πίεση
 :
 μεταξύ 860 και 1 060 mbar
 Σχετική υγρασία
 :
 60 ± 20 τοις εκατό
 3.1.5. Διαδικασία
 3.1.5.1. Δοκιμή σε επίπεδο δοκίμιο
 Το επίπεδο δοκίμιο μήκους 1 100 mm + 5/- 2 mm και πλάτους 500 mm + 5/- 2 mm, διατηρείται σε σταθερή θερμοκρασία 20 °C ± 5 °C τουλάχιστον επί 4 ώρες, ακριβώς πριν από τη δοκιμή.
 Σχήμα 3
 Υποστήριγμα για τις δοκιμές συμπεριφοράς στην πρόσκρουση της κεφαλής
 Το δοκίμιο στερεώνεται στα πλαίσια υποστήριξης (3.1.3) και τα μπουλόνια σφίγγονται με τρόπο ώστε η μετατόπιση του δοκιμίου να μην υπερβαίνει τα 2 mm στη διάρκεια της δοκιμής. Το επίπεδο του δοκιμίου πρέπει να είναι αισθητά κατακόρυφο προς την κατεύθυνση πρόσπτωσης του ομοιώματος της κεφαλής. Η θέση του σημείου κρούσης πρέπει να βρίσκεται σε μέγιστη απόσταση 40 mm από το γεωμετρικό κέντρο του δοκιμίου στην πλευρά που αντιστοιχεί στην εσωτερική πλευρά του υαλοπίνακα ασφαλείας όταν έχει τοποθετηθεί επί του οχήματος και επιτρέπεται να γίνει μόνο μία φορά.
 Η επιφάνεια επαφής των παρεμβυσμάτων από πίλημα πρέπει να αντικατασταθεί μετά από 12 δοκιμές.
 3.1.5.2. Δοκιμές σε πλήρες αλεξήνεμο (χρησιμοποιείται μόνο για ύψος πτώσης μικρότερο ή ίσο με 1,5 m)
 Το αλεξήνεμο τοποθετείται ελεύθερα πάνω σε υποστήριγμα παρεμβάλλοντας ταινία από ελαστικό, σκληρότητας 70 IRHD και πάχους 3 mm περίπου. Το πλάτος επαφής σε όλη την περίμετρο είναι περίπου 15 mm.
 Το υποστήριγμα πρέπει να αποτελείται από ένα σταθερό στοιχείο που αντιστοιχεί στο σχήμα του αλεξήνεμου, κατά τρόπον ώστε το ομοίωμα της κεφαλής να προσκρούει επί της εσωτερικής όψης. Αν είναι αναγκαίο, το αλεξήνεμο στερεώνεται επί του υποστηρίγματος.
 Το υποστήριγμα πρέπει να στηρίζεται σε σταθερή βάση με την παρεμβολή φύλλου από ελαστικό σκληρότητας 70 IRHD και πάχους 3 mm περίπου. Η επιφάνεια του αλεξήνεμου πρέπει να είναι αισθητώς κάθετη προς την κατεύθυνση πρόσπτωσης του ομοιώματος της κεφαλής
 Η θέση του σημείου κρούσης πρέπει να βρίσκεται σε μέγιστη απόσταση 40 mm από το γεωμετρικό κέντρο του αλεξηνέμου στην πλευρά που αντιστοιχεί στην εσωτερική πλευρά του υαλοπίνακα ασφαλείας όταν έχει τοποθετηθεί επί του οχήματος και επιτρέπεται να γίνει μόνο μία φορά.
 Η επιφάνεια επαφής των παρεμβυσμάτων από πίλημα πρέπει να αντικατασταθεί


text:
μετά από 12 δοκιμές.
 3.2. Δοκιμή συμπεριφοράς στην πρόσκρουση της κεφαλής με μέτρηση επιβράδυνσης
 3.2.1. Συσκευές
 Στην περίπτωση δοκιμών συμπεριφοράς στην πρόσκρουση της κεφαλής με ταυτόχρονο καθορισμό των τιμών HIC, το πίπτον σώμα είναι το ομοίωμα κεφαλής, όπως στο σχήμα 2.1. Το ολικό βάρος του ομοιώματος πρέπει να είναι 10,0 + 0,2/- 0,0 kg.
 Στη μέση της πλάκας βάσης (24), ο τριαξονικός σφιγκτήρας (26) είναι τοποθετημένος στο κέντρο βάρους για να λαμβάνει τους μετρητές επιτάχυνσης (27). Οι μετρητές επιτάχυνσης θα πρέπει να είναι τοποθετημένοι κάθετα μεταξύ τους.
 Η λεκάνη (18) και το κάλυμμα (19) που βρίσκονται κάτω από την πλάκα βάσης (24) έχουν, σε μεγάλο βαθμό, τις ίδιες ελαστικές ιδιότητες με το ανθρώπινο κρανίο. Οι ελαστικές ιδιότητες του ομοιώματος κεφαλής κατά την πρόσκρουση καθορίζονται από τη σκληρότητα και το πάχος του ενδιάμεσου δακτυλίου (13) και της λεκάνης.
 Σχήμα 2.1
 Ομοίωμα κεφαλής 10 kg
 Κατάλογος τεμαχίων για το ομοίωμα κεφαλής 10 kg αναφορικά με το σχήμα 2.1
 Αριθμός θέσης
 Αριθμόςτεμαχίων
 Τυπικός συμβολισμός
 Υλικό
 Παρατηρήσεις
 1
 1
 Μαγνητική διάταξη στερέωσης
 Χάλυβας DIN 17100
 —
 2
 1
 Αποσβεστήρας κραδασμών
 Καουτσούκ / Χάλυβας
 Διάμετρος: 50 mm
 Πάχος: 30 mm
 Σπείρωμα: M10
 3
 4
 Σύνδεσμος υψηλής συχνότητας BNC
 —
 —
 4
 1
 Εξαγωνικό παξιμάδι DIN 985
 —
 —
 5
 6
 Δίσκος DIN 125
 —
 —
 6
 3
 Τεμάχιο μετάβασης
 —
 —
 7
 6
 Κυλινδρικός κοχλίας DIN 912
 —
 —
 8
 3
 Εξαγωνικό παξιμάδι
 —
 —
 9
 3
 Δίσκος
 Χάλυβας DIN 17100
 Διάμετρος οπής: 8 mm Εξωτερική διάμετρος: 35 mm Πάχος: 1,5 mm
 10
 3
 Ελαστικός δακτύλιος
 Ελαστικό, σκληρότητα 60 IRHD
 Διάμετρος οπής: 8 mm Εξωτερική διάμετρος: 30 mm Πάχος: 10 mm
 11
 1
 Δακτύλιος απόσβεσης
 Συσκευασία με χαρτί
 Διάμετρος οπής: 120 mm
 Εξωτερική διάμετρος: 199 mm
 Πάχος: 0,5 mm
 12
 —
 —
 —
 —
 13
 1
 Ενδιάμεσος δακτύλιος
 Ελαστικό βουταδιενίου, σκληρότητα IRHD περίπου 80
 Διάμετρος οπής: 129 mm
 Εξωτερική διάμετρος: 192 mm
 Πάχος: 4 mm
 14
 3
 Οδηγός σωλήνας
 Πολυτετραφθοροαιθυλένιο (PTFE)
 Εσωτερική διάμετρος: 8 mm
 Εξωτερική διάμετρος: 10 mm
 Μήκος: 40 mm
 15
 3
 Εξαγωνικό παξιμάδι
 —
 —
 16
 3
 Μπουλόνι DIN 976
 —
 —
 17
 3
 Κοχλιωτό ένθετο
 Χυτό κράμαDIN 1709-GD-CuZn 37Pb
 —
 18
 1
 Λεκάνη
 Πολυαμίδιο 12
 —
 19
 1
 Κάλυμμα
 Ελαστικό βουταδιενίου
 Πάχος: 6 mm Νεύρωση στη μία πλευρά
 20
 1
 Οδηγός δακτύλιος
 Χάλυβας DIN 17100
 —
 21
 4
 Κοχλίας με βυθιζόμενη κεφαλή
 —
 —
 22
 1
 Δίσκος απόσβεσης
 Συσκευασία με χαρτί
 Διάμετρος: 65 mm
 Πάχος: 0,5 mm
 23
 —
 —
 —
 —
 24
 1
 Πλάκα βάσης
 Χάλυβας DIN 17100
 —
 25
 1
 Κοχλίας στερέωσης με κεφαλή βυθισμένου εξαγώνου
 Κλάση αντοχής 45H
 —
 26
 1
 Τριαξονικός σφιγκτήρας
 —
 —
 27
 3
 Μετρητής επιτάχυνσης
 —
 —
 28
 1
 Ξύλινο εξάρτημα
 Γαύρος, κολλημένος κατά στρώματα
 —
 29
 1
 Πλάκα καλύμματος
 Κράμα (AlMg5)
 —
 30
 1
 Προστατευτικό καπάκι
 Πολυαμίδιο 12
 —
 3.2.2. Ρύθμιση και βαθμονόμηση
 Για την εκτέλεση της δοκιμής συμπεριφοράς στην πρόσκρουση της κεφαλής, το ομοίωμα κεφαλής στερεώνεται στο βραχίονα του οδηγού συστήματος (σχήμα 2.2) και μετακινείται στο απαιτούμενο ύψος πτώσης μέσω μηχανισμού ανύψωσης. Κατά τη δοκιμή συμπεριφοράς στην πρόσκρουση της κεφαλής, απελευθερώνεται ο


text:
βραχίονας με το ομοίωμα κεφαλής. Αφού περάσει την καθ'ύψος ρυθμιζόμενη διάταξη ανίχνευσης με δέσμη φωτός, το ομοίωμα απελευθερώνεται από το βραχίονα, η πτώση του βραχίονα εξασθενεί και το ομοίωμα πέφτει πάνω στο δοκίμιο.
 Δεν δίδεται καμία ώθηση στο ομοίωμα από τον μηχανισμό πτώσης ή το καλώδιο μέτρησης, οπότε επιταχύνεται μόνο με τη βαρύτητα και πέφτει κατακόρυφα.
 Σχήμα 2.2
 Συσκευή δοκιμής για το πείραμα συμπεριφοράς στην πρόσκρουση της κεφαλής με μέτρηση της επιβράδυνσης
 3.2.2.1.
 Συσκευή μέτρησης η οποία επιτρέπει τον προσδιορισμό των τιμών HIC με το ομοίωμα κεφαλής που περιγράφεται στην παράγραφο 3.2.1.
 3.2.2.2.
 Εξοπλισμός βαθμονόμησης του ομοιώματος κεφαλής
 Ο μηχανισμός πτώσης πρέπει να επιτρέπει την ακριβή ρύθμιση ύψους πτώσης μεταξύ 50 mm και 254 mm εντός 1 mm. Δεν απαιτείται σύστημα οδηγός για τέτοια μικρά ύψη πτώσης.
 Μια χαλύβδινη πλάκα πρόσκρουσης έχει μέγεθος 600 mm × 600 mm και πάχος τουλάχιστον 50 mm. Η επιφάνεια πρόσκρουσης πρέπει να είναι λειασμένη:
 τραχύτητα επιφάνειας Rmax = 1 mm, ανοχή επιπεδότητας t = 0,05 mm.
 3.2.2.3.
 Βαθμονόμηση και ρύθμιση του ομοιώματος κεφαλής
 Πριν από κάθε σειρά δοκιμών και το πολύ σε κάθε 50 δοκιμές μιας σειράς, το ομοίωμα κεφαλής πρέπει να βαθμονομείται και να ρυθμίζεται, εάν χρειάζεται.
 Η πλάκα πρόσκρουσης πρέπει να είναι καθαρή και στεγνή και κατά τη διάρκεια της δοκιμής πρέπει να είναι τοποθετημένη πάνω σε βάση από σκυρόδεμα.
 Το ομοίωμα κεφαλής επιτρέπεται να χτυπήσει την πλάκα πρόσκρουσης κάθετα. Τα ύψη πτώσης (μετρούμενα από το χαμηλότερο σημείο του ομοιώματος κεφαλής έως την επιφάνεια της πλάκας πρόσκρουσης) είναι 50, 100, 150 και 254 mm. Οι καμπύλες επιβράδυνσης θα πρέπει να καταγράφονται.
 Η μέγιστη επιβράδυνση az από τα διάφορα ύψη πτώσης στον άξονα z πρέπει να βρίσκεται εντός των ορίων που αναγράφονται στον πίνακα:
 Ύψος πρώτης
 mm
 Μέγιστη επιβράδυνση azως πολλαπλάσιο της επιτάχυνσης λόγω βαρύτητας g
 50
 64 ± 5
 100
 107 ± 5
 150
 150 ± 7
 254
 222 ± 12
 Οι καμπύλες επιβράδυνσης θα πρέπει να βασίζονται σε ομοιόμορφες δονήσεις. Η καμπύλη επιβράδυνσης του ύψους πτώσης 254 mm πρέπει να διαρκέσει το λιγότερο 1,2 ms και το περισσότερο 1,5 ms άνω των 100 g.
 Εάν δεν πληρούνται οι απαιτήσεις της παραγράφου 3.2.2.3, οι ελαστικές ιδιότητες του ομοιώματος κεφαλής πρέπει να ρυθμίζονται μεταβάλλοντας το πάχος του ενδιάμεσου δακτυλίου (13) στην πλάκα βάσης (24). Μπορούν να γίνουν διορθώσεις ρυθμίζοντας τα τρία αυτασφαλιζόμενα εξαγωνικά παξιμάδια (8) που βρίσκονται πάνω στα μπουλόνια (16) τα οποία στερεώνουν τη λεκάνη (18) πάνω στην πλάκα βάσης (24). Οι ελαστικοί δακτύλιοι (10) κάτω από τα εξαγωνικά παξιμάδια (8) δεν πρέπει να είναι σπασμένοι ή ραγισμένοι.
 Το κάλυμμα (19) της επιφάνειας πρόσκρουσης και του ενδιάμεσου δακτυλίου (13) πρέπει πάντα να αντικαθίσταται άμεσα εάν έχει φθαρεί, ιδίως όταν δεν είναι πλέον δυνατή η ρύθμιση του ομοιώματος κεφαλής.
 3.2.3. Το υποστήριγμα για τις δοκιμές με επίπεδα δοκίμια είναι όπως περιγράφεται στην παράγραφο 3.1.3.
 3.2.4. Οι συνθήκες δοκιμής ορίζονται στην παράγραφο 3.1.4.
 3.2.5. Δοκιμές σε πλήρεις υαλοπίνακες (χρησιμοποιούνται για ύψος πτώσης μεταξύ 1,5 m και 3 m). Ο υαλοπίνακας πρέπει να είναι ελεύθερα τοποθετημένος πάνω σε υποστήριγμα με την παρεμβολή φύλλου από ελαστικό


text:
σκληρότητας 70 DIDC και πάχους 3 mm περίπου.
 Στερεώνεται επί του υποστηρίγματος διά συμπίεσης με τη βοήθεια κατάλληλων διατάξεων. Η επιφάνεια του αλεξήνεμου πρέπει να είναι σαφώς κατακόρυφη προς την κατεύθυνση πρόσπτωσης του ομοιώματος της κεφαλής. Η θέση του σημείου κρούσης πρέπει να βρίσκεται σε μέγιστη απόσταση 40 mm από το γεωμετρικό κέντρο του υαλοπίνακα στην πλευρά που αντιστοιχεί στην εσωτερική πλευρά του πλαστικού υαλοπίνακα όταν έχει τοποθετηθεί επί του οχήματος και επιτρέπεται να γίνει μόνο μία φορά.
 Ξεκινώντας από ένα επιλεγμένο αρχικό ύψος πτώσης, τα ύψη πτώσης θα πρέπει να αυξάνονται κατά 0,5 m, αντίστοιχα, σε κάθε επόμενο πείραμα. Οι καμπύλες επιβράδυνσης που προκύπτουν κατά την πρόσκρουση στο δείγμα για ax, ay και az πρέπει να καταγράφονται με βάση το χρόνο t.
 Μετά τη δοκιμή πρόσκρουσης της κεφαλής, θα πρέπει να ελέγχεται κατά πόσο τα άκρα του υαλοπίνακα μετακινήθηκαν περισσότερο από 2 mm στη βάση και κατά πόσο τηρήθηκε η προϋπόθεση για το σημείο πρόσκρουσης. Οι συνιστώσες επιτάχυνσης ax και ay πρέπει να είναι μικρότερες από 0,1 az στις κάθετες προσκρούσεις.
 3.2.6. Αξιολόγηση
 Οι καμπύλες επιβράδυνσης θα πρέπει να αξιολογούνται ως εξής:
 Η προκύπτουσα επιβράδυνση ares(t) στο κέντρο βάρους σύμφωνα με την εξίσωση (1) από τις μετρούμενες καμπύλες επιβράδυνσης ax(t), ay(t) και az(t) προστίθεται ως πολλαπλάσιο της επιτάχυνσης λόγω της βαρύτητας.
 (1)
 Πρέπει να καθοριστεί ο χρόνος για τον οποίο η επιβράδυνση είναι διαρκώς μεγαλύτερη από 80 g στην ares και η μέγιστη επιβράδυνση της ares. Η τιμή HIC πρέπει να υπολογίζεται ως μέτρηση του κινδύνου τυφλού κρανιοεγκεφαλικού τραυματισμού με την ακόλουθη εξίσωση (2):
 (2)
 Τα όρια του ολοκληρώματος t1 και t2 πρέπει να επιλέγονται κατά τέτοιο τρόπο ώστε το ολοκλήρωμα να έχει μέγιστη τιμή.
 4. ΔΟΚΙΜΗ ΑΝΤΟΧΗΣ ΣΤΗΝ ΤΡΙΒΗ
 4.1. Συσκευές
 4.1.1.
 Διάταξη εκτριβής (1) που απεικονίζεται διαγραμματικά στο σχήμα 4 και αποτελείται από τα ακόλουθα στοιχεία: οριζόντιο περιστρεφόμενο δίσκο με σταθερό κέντρο, κατεύθυνση περιστροφής αντίθετη προς τη φορά των δεικτών του ρολογιού και ταχύτητα 65 έως 75 στροφές ανά λεπτό·
 Σχήμα 4
 Διάγραμμα διάταξης εκτριβής
 Δύο ερματισμένους παράλληλους βραχίονες. Κάθε βραχίονας φέρει ειδικό τροχίσκο που περιστρέφεται ελεύθερα επί οριζοντίου άξονα με ένσφαιρο τριβέα. Κάθε τροχίσκος στηρίζεται πάνω στο δείγμα με τη βοήθεια της πίεσης που δημιουργεί μάζα 500 g.
 Ο περιστρεφόμενος δίσκος της διάταξης εκτριβής πρέπει να περιστρέφεται σταθερά εντός επιπέδου (η απόκλιση σε σχέση με το επίπεδο αυτό δεν πρέπει να υπερβαίνει ± 0,05 mm σε απόσταση 1,6 mm από την περιφέρεια του δίσκου).
 Οι τροχίσκοι έχουν συναρμολογηθεί κατά τρόπον ώστε όταν έρχονται σε επαφή με το περιστρεφόμενο δοκίμιο, να περιστρέφονται με αντίθετη φορά η μια προς την άλλη, ασκώντας έτσι πίεση και τριβή κατά μήκους καμπύλων γραμμών επί στεφάνης 30 cm2 περίπου, δύο φορές στη διάρκεια κάθε περιστροφής του δοκιμίου.
 4.1.2.
 Λειαντικοί τροχίσκοι (2), διαμέτρου 45 έως 50 mm και πάχους 12,5 mm. Αποτελούνται από ειδικό λειαντικό υλικό, λεπτά κονιορτοποιημένο και ενσωματωμένο σε μάζα ελαστικού μέσης σκληρότητας. Οι τροχίσκοι πρέπει να έχουν σκληρότητα 72 ± 5 IRHD, μετρούμενη σε τέσσερα σημεία με ίση απόσταση μεταξύ τους επί της μέσης γραμμής της επιφανείας τριβής, ενώ η


text:
πίεση εφαρμόζεται καθέτως κατά μήκος της μιας διαμέτρου του τροχίσκου και θα γίνονται μετρήσεις 10 δευτερόλεπτα μετά την πλήρη εφαρμογή της πίεσης.
 Οι αναγνώσεις πρέπει να γίνονται δέκα δευτερόλεπτα μετά την εφαρμογή της πίεσης. Οι τροχίσκοι πρέπει να «ρονταρισθούν» πολύ αργά σε επίπεδο φύλλο υάλου ώστε να έχουν απόλυτα επίπεδη επιφάνεια.
 4.1.3.
 Φωτεινή πηγή, που αποτελείται από ένα λαμπτήρα πυράκτωσης του οποίου το νήμα περιέχεται εντός παραλληλεπιπέδου 1,5 mm × 1,5 mm × 3 mm. Η τάση που εφαρμόζεται στο νήμα του λαμπτήρα πρέπει να είναι τέτοια ώστε η θερμοκρασία του χρώματος να είναι 2 856 ± 50 Κ. Η τάση αυτή πρέπει να σταθεροποιηθεί στα ± 1/1 000. Η συσκευή που χρησιμοποιείται για τον έλεγχο της τάσης πρέπει να έχει την απαιτούμενη ακρίβεια γι' αυτήν την εφαρμογή.
 4.1.4.
 Οπτικό σύστημα αποτελούμενο από φακό εστιακής απόστασης f, ίσης προς 500 mm τουλάχιστον, διορθωμένο για τις χρωματικές αλλοιώσεις. Το πλήρες άνοιγμα του φακού δεν πρέπει να υπερβαίνει f/20. Η απόσταση μεταξύ φακού και φωτεινής πηγής ρυθμίζεται κατά τρόπον ώστε να δημιουργείται μια ουσιαστικά παράλληλη φωτεινή δέσμη. Χρησιμοποιείται διάφραγμα για τον περιορισμό της διαμέτρου της φωτεινής δέσμης σε 7 ± 1 mm. Το διάφραγμα αυτό τοποθετείται σε απόσταση 100 ± 50 mm από το φακό, στην αντίθετη πλευρά της φωτεινής πηγής.
 4.1.5.
 Συσκευή μέτρησης του διάχυτου φωτός (βλέπε σχήμα 5), που αποτελείται από ένα φωτοηλεκτρικό κύτταρο με σφαίρα ολοκλήρωσης διαμέτρου 200 έως 250 mm. Η σφαίρα πρέπει να είναι εξοπλισμένη με ανοίγματα εισόδου και εξόδου φωτός. Το άνοιγμα εισόδου είναι κυκλικό και η διάμετρος του τουλάχιστον διπλάσια εκείνης της φωτεινής δέσμης. Το άνοιγμα εξόδου της σφαίρας φέρει είτε φωτοπαγίδα, είτε πρότυπη διάταξη ανάκλασης, σύμφωνα με την περιγραφόμενη στην παράγραφο 4.4.3 διαδικασία. Η φωτοπαγίδα πρέπει να απορροφά όλο το φως όταν δεν έχει τοποθετηθεί δοκίμιο στη πορεία της φωτεινής δέσμης.
 Ο άξονας της φωτεινής δέσμης πρέπει να διέρχεται από το κέντρο των ανοιγμάτων εισόδου και εξόδου. Η διάμετρος του ανοίγματος εξόδου β πρέπει να ισούται προς 2.a.tan 4°, όπου α η διάμετρος της σφαίρας. Το φωτοηλεκτρικό κύτταρο τοποθετείται κατά τρόπον ώστε να μην επηρεάζεται από το φως που προέρχεται απευθείας από το άνοιγμα εισόδου ή τη διάταξη ανάκλασης.
 Οι εσωτερικές επιφάνειες της σφαίρας ολοκλήρωσης και της διάταξης ανάκλασης πρέπει να εμφανίζουν ουσιαστικά πανομοιότυπους συντελεστές ανάκλασης. Πρέπει να είναι αδιαφανείς και μη εκλεκτικές.
 Το σήμα εξόδου του φωτοηλεκτρικού κύτταρου πρέπει να είναι γραμμικό κατά ± 2 % στη χρησιμοποιούμενη κλίμακα εντάσεων φωτός. Η κατασκευή της συσκευής πρέπει να είναι τέτοια ώστε να μην προκαλείται καμία παρέκκλιση της βελόνας του γαλβανόμετρου όταν δεν φωτίζεται η σφαίρα.
 Όλες οι συσκευές πρέπει να ελέγχονται τακτικά με τη βοήθεια διαβαθμισμένων προτύπων μείωσης της ορατότητας.
 Όταν γίνονται μετρήσεις για τη μείωση της ορατότητας με διαφορετικές συσκευές και μεθόδους από τις συσκευές και τις μεθόδους που περιγράφονται ανωτέρω, τα αποτελέσματα διορθώνονται, εφόσον υπάρχει ανάγκη, προκειμένου να συμφωνήσουν με τα αποτελέσματα που προέκυψαν από τη συσκευή μέτρησης που περιγράφεται ανωτέρω.
 Σχήμα 5
 Νεφελόμετρο
 4.2. Συνθήκες δοκιμής
 Θερμοκρασία
 :
 20 ± 5 °C
 Πίεση
 :
 μεταξύ 860 και 1 060 mbar
 Σχετική


text:
υγρασία
 :
 60 ± 20 τοις εκατό
 4.3. Δοκίμια
 Τα δοκίμια πρέπει να είναι επίπεδα, τετράγωνου σχήματος, με πλευρά 100 mm και όψεις επίπεδες και παράλληλες, με κεντρική οπή στερέωσης διαμέτρου 6,4 mm.
 4.4. Διαδικασία
 Η δοκιμή αντοχής στην τριβή πραγματοποιείται στην επιφάνεια του δοκιμίου που αντιστοιχεί στην εξωτερική όψη του υαλοπίνακα όταν έχει τοποθετηθεί στο όχημα και επίσης στην εσωτερική όψη όταν ο υαλοπίνακας έχει κατασκευασθεί από πλαστικό υλικό.
 4.4.1.
 Ακριβώς πριν και μετά την εκτριβή, καθαρίζονται τα δοκίμια ως εξής:
 α)
 καθαρισμός με κομμάτι λινού υφάσματος και καθαρό νερό της βρύσης,
 β)
 ξέβγαλμα με αποσταγμένο ή απομεταλλωμένο νερό,
 γ)
 στέγνωμα με ρεύμα οξυγόνου ή αζώτου,
 δ)
 απομάκρυνση κάθε δυνατού ίχνους νερού χρησιμοποιώντας ένα κομμάτι υγρού λινού υφάσματος, με μαλακά κτυπήματα. Εφόσον χρειάζεται, στεγνώνεται πιέζοντας ελαφρά ανάμεσα σε δύο κομμάτια λινού υφάσματος.
 Πρέπει να αποφεύγεται η χρήση υπερήχων. Μετά τον καθαρισμό, ο χειρισμός των δοκιμίων γίνεται μόνο από τα άκρα τους και προστατεύονται από οποιαδήποτε αλλοίωση ή μόλυνση της επιφανείας τους.
 4.4.2.
 Τα δοκίμια κατασκευάζονται επί 48 ώρες τουλάχιστον σε θερμοκρασία 20 ± 5 °C και σχετική υγρασία 60 ± 20 %.
 4.4.3.
 Το δοκίμιο τοποθετείται έτσι ώστε να εφάπτεται του ανοίγματος εισόδου. Η γωνία που σχηματίζουν η κατακόρυφος επί της επιφανείας του και ο άξονας της φωτεινής δέσμης δεν πρέπει να υπερβαίνει τις 8°.
 Γίνονται κατόπιν οι ακόλουθες τέσσερις αναγνώσεις:
 Ανάγνωση
 Με δοκίμιο
 Με φωτοπαγίδα
 Με διάταξη ανάκλασης
 Ποσότητα
 T1
 Όχι
 Όχι
 Ναι
 Προσπίπτον φως
 T2
 Ναι
 Όχι
 Ναι
 Ολικό φως που διαχέεται διά του δοκιμίου
 T3
 Όχι
 Ναι
 Όχι
 Φως που διαχέεται διά της συσκευής
 T4
 Ναι
 Ναι
 Όχι
 Φως που διαχέεται διά της συσκευής και του δοκιμίου
 Επαναλαμβάνονται οι αναγνώσεις T1, T2, T3, και T4 με άλλες δεδομένες θέσεις του δοκιμίου ώστε να επιβεβαιωθεί η ομοιομορφία τους.
 Υπολογίζεται ο συντελεστής ολικής μετάδοσης Tt = T2/T1.
 Υπολογίζεται ο συντελεστής διάχυτης μετάδοσης Td, με τη βοήθεια του τύπου:
 Υπολογίζεται το ποσοστό μείωσης της ορατότητας ή του φωτός ή και των δύο λόγω διάχυσης, με τη βοήθεια του τύπου:
 Μείωση της ορατότητας ή του φωτός ή και των δύο λόγω διάχυσης =
 Η μείωση της αρχικής ορατότητας του δοκιμίου μετράται τουλάχιστον σε τέσσερα σημεία που βρίσκονται σε ίση απόσταση μεταξύ τους στην περιοχή που δεν έχει υποστεί εκτριβή, σύμφωνα με τον παραπάνω τύπο. Υπολογίζεται ο μέσος όρος των αποτελεσμάτων που προέκυψαν για κάθε δοκίμιο. Αντί των τεσσάρων μετρήσεων, ο μέσος όρος μπορεί να υπολογισθεί περιστρέφοντας σταθερά το δοκίμιο με ταχύτητα τριών στροφών ανά δευτερόλεπτο ή παραπάνω.
 Για κάθε τύπο υαλοπίνακα ασφαλείας πραγματοποιούνται τρεις δοκιμές με το ίδιο φορτίο. Η μείωση της ορατότητας χρησιμοποιείται ως μέτρηση της υποκείμενης εκτριβής, μετά την υποβολή του δοκιμίου στη δοκιμή εκτριβής.
 Το διαχεόμενο φως από την επιφάνεια που υπέστη εκτριβή, μετράται σε τέσσερα τουλάχιστον σημεία σε ίση απόσταση μεταξύ τους κατά μήκος αυτής της επιφανείας, σύμφωνα με τον παραπάνω τύπο. Υπολογίζεται ο μέσος όρος των αποτελεσμάτων που προέκυψαν για κάθε δοκίμιο. Αντί των τεσσάρων μετρήσεων, ο μέσος όρος μπορεί να υπολογισθεί περιστρέφοντας σταθερά το δοκίμιο με ταχύτητα τριών στροφών ανά δευτερόλεπτο ή παραπάνω.
 4.5.


text:
Η δοκιμή εκτριβής πραγματοποιείται μόνον εφόσον κριθεί αναγκαία από το εργαστήριο που έχει αναλάβει τη δοκιμή, με βάση τις πληροφορίες που διαθέτει.
 Με εξαίρεση τα υλικά από πλαστική ύαλο, σε περίπτωση μεταβολής του πάχους του ενδιάμεσου φύλλου ή του υλικού, δεν απαιτούνται, κατά κανόνα, άλλες δοκιμές.
 4.6. Δείκτες δυσκολίας των δευτερευόντων χαρακτηριστικών
 Δεν λαμβάνεται υπόψη κανένα δευτερεύον χαρακτηριστικό.
 5. ΔΟΚΙΜΗ ΑΝΤΟΧΗΣ ΣΕ ΥΨΗΛΗ ΘΕΡΜΟΚΡΑΣΙΑ
 5.1. Διαδικασία
 Σε θερμοκρασία μέχρι 100 °C θερμαίνονται τρία δείγματα ή τρία δοκίμια τετράγωνα, διαστάσεων τουλάχιστον 300 × 300 mm, που έχει λάβει το εργαστήριο από τρία αλεξήνεμα ή τρεις υαλοπίνακες πλην αλεξηνέμων, κατά περίπτωση, η μία πλευρά των οποίων αντιστοιχεί στο άνω άκρο του υαλοστασίου. Διατηρείται η θερμοκρασία αυτή επί δύο ώρες και κατόπιν αφήνονται τα δείγματα να κρυώσουν στη θερμοκρασία περιβάλλοντος. Αν ο υαλοπίνακας ασφαλείας έχει και τις δύο εξωτερικές επιφάνειες από ανόργανο υλικό, η δοκιμή μπορεί να γίνει με βύθιση του δείγματος κατακόρυφα σε νερό που βράζει για τη δεδομένη χρονική περίοδο, αποφεύγοντας οποιαδήποτε ανεπιθύμητη θερμική αντίδραση. Αν τα δείγματα προέρχονται από αλεξήνεμο, το ένα άκρο τους πρέπει να αντιστοιχεί στο τμήμα του άκρου του αλεξήνεμου.
 5.2. Δείκτες δυσκολίας των δευτερευόντων χαρακτηριστικών
 Άχρωμο
 Χρωματισμένο
 Χρώμα του παρεμβαλλομένου φύλλου
 1
 2
 Τα άλλα δευτερεύοντα χαρακτηριστικά δεν λαμβάνονται υπόψη.
 5.3. Ερμηνεία των αποτελεσμάτων
 5.3.1.
 Η δοκιμή αντοχής στις υψηλές θερμοκρασίες θεωρείται ότι έχει θετικό αποτέλεσμα αν δεν εμφανίζεται φυσαλίδα ή άλλο ελάττωμα σε απόσταση άνω των 15 mm από μη κομμένο άκρο ή 25 mm από κομμένο άκρο του δοκιμίου ή του δείγματος ή άνω των 10 mm από κάθε ρωγμή που μπορεί να προκύψει στη διάρκεια της δοκιμής.
 5.3.2.
 Σειρά δοκιμίων ή δειγμάτων που προσκομίζονται για έγκριση θεωρείται ως ικανοποιητική από την άποψη της δοκιμής αντοχής σε υψηλή θερμοκρασία εφόσον πληρούται μία από τις παρακάτω προϋποθέσεις:
 5.3.2.1.
 όλες οι δοκιμές δίνουν θετικό αποτέλεσμα,
 5.3.2.2.
 μία δοκιμή είχε αρνητικό αποτέλεσμα. Νέα σειρά δοκιμών που πραγματοποιήθηκε σε νέα σειρά δοκιμίων ή δειγμάτων δίνει θετικά αποτελέσματα.
 6. ΔΟΚΙΜΗ ΑΚΤΙΝΟΒΟΛΙΑΣ
 6.1 Μέθοδος δοκιμής
 6.1.1. Συσκευές
 6.1.1.1.
 Πηγή ακτινοβολίας που αποτελείται από λάμπα ατμού υδραργύρου με μέση πίεση, που σχηματίζεται από λυχνία χαλαζίτη που δεν παράγει όζον και της οποίας ο άξονας είναι κατακόρυφος. Οι ονομαστικές διαστάσεις της λάμπας είναι 360 mm για το μήκος και 9,5 mm, για τη διάμετρο. Το μήκος του τόξου είναι 300 ± 4 mm. Η ισχύς τροφοδότησης της λάμπας είναι 750 ± 50 W.
 Μπορεί επίσης να χρησιμοποιηθεί άλλη πηγή ακτινοβολίας που παράγει το ίδιο αποτέλεσμα με την παραπάνω λάμπα. Για να εξακριβωθεί ότι τα αποτελέσματα μιας άλλης πηγής ακτινοβολίας είναι ίδια, πρέπει να γίνει σύγκριση, μετρώντας την ποσότητα ενέργειας που εκπέμπεται σε περιοχή μήκους κύματος 300 έως 450 Nm. Όλα τα άλλα μήκη κύματος εξουδετερώνονται με τη βοήθεια κατάλληλων φίλτρων. Η νέα πηγή ακτινοβολίας πρέπει, βεβαίως, να χρησιμοποιηθεί με αυτά τα φίλτρα.
 Σε περίπτωση υαλοπινάκων ασφαλείας για τους οποίους δεν υπάρχει ικανοποιητική συσχέτιση ανάμεσα σε αυτή τη δοκιμή και τις συνθήκες χρήσης, πρέπει να γίνει αναθεώρηση των συνθηκών δοκιμής.
 6.1.1.2.
 Μετασχηματιστής ρεύματος και συμπυκνωτής, ικανοί να δώσουν στη λάμπα (παράγραφος 6.1.1.1) τάση


text:
εκκίνησης 1 100 V τουλάχιστον και τάση λειτουργίας 500 ± 50 V.
 6.1.1.3.
 Διάταξη για την υποστήριξη και περιστροφή των δοκιμίων με ταχύτητα 1 έως 5 στροφών ανά λεπτό γύρω από την πηγή ακτινοβολίας που βρίσκεται σε κεντρική θέση, ώστε να εξασφαλίζεται ομοιόμορφη έκθεση.
 6.1.2. Δοκίμια
 6.1.2.1.
 Το μέγεθος των δοκιμίων πρέπει να είναι 76 × 300 mm.
 6.1.2.2.
 Τα δοκίμια λαμβάνονται από το εργαστήριο από το άνω τμήμα των υαλοπινάκων κατά τρόπον ώστε:
 για τους υαλοπίνακες πλην αλεξήνεμων, το άνω άκρο των δοκιμίων να συμπίπτει με το άνω άκρο των υαλοπινάκων,
 για τα αλεξήνεμα, το άνω άκρο των δοκιμίων να συμπίπτει με το άνω όριο της περιοχής στην οποία μετράται η ομαλή μετάδοση και διαπιστώνεται σύμφωνα με την παράγραφο 9.1.2.2 του παρόντος παραρτήματος.
 6.1.3. Διαδικασία
 Ελέγχεται ο συντελεστής σταθερής μετάδοσης του φωτός μέσω τριών δειγμάτων πριν από την έκθεση, σύμφωνα με τη διαδικασία που προβλέπεται στις παραγράφους 9.1.1 έως 9.1.2 του παρόντος παραρτήματος. Ένα τμήμα κάθε δείγματος προστατεύεται από την ακτινοβολία και κατόπιν τοποθετείται το δείγμα στη λάμπα δοκιμής με το μήκος παράλληλο προς τον άξονα της λάμπας σε απόσταση 230 mm από τον άξονα. Η θερμοκρασία των δοκιμίων πρέπει να διατηρείται στους 45 ± 5 °C για όλη τη διάρκεια της δοκιμής.
 Η όψη κάθε δοκιμίου που αντιστοιχεί στην εξωτερική επιφάνεια του υαλοπίνακα του οχήματος τοποθετείται μπροστά στη λάμπα. Για τον τύπο λάμπας που ορίζεται στην παράγραφο 6.1.1.1 ο χρόνος έκθεσης είναι 100 ώρες. Μετά την έκθεση, μετράται εκ νέου ο συντελεστής μετάδοσης στην εκτεθειμένη επιφάνεια κάθε δοκιμίου.
 6.1.4. Κάθε δοκίμιο ή δείγμα (τρία συνολικά) υποβάλλεται, σύμφωνα με την παραπάνω διαδικασία, σε ακτινοβολία, έτσι ώστε η ενδιάμεσου φύλλου το ίδιο αποτέλεσμα που θα είχε η έκθεση σε ηλιακή ακτινοβολία 1 400 W/m2 επί 100 ώρες.
 6.2. Δείκτες δυσκολίας των δευτερευόντων χαρακτηριστικών
 Άχρωμο
 Χρωματισμένο
 Χρωματισμός της υάλου
 2
 1
 Χρωματισμός του παρεμβαλλομένου φύλλου
 1
 2
 Τα άλλα δευτερεύοντα χαρακτηριστικά δεν λαμβάνονται υπόψη.
 6.3. Ερμηνεία των αποτελεσμάτων
 6.3.1.
 Η δοκιμή αντοχής στην ακτινοβολία θεωρείται ότι έχει θετικό αποτέλεσμα εφόσον πληρούνται οι ακόλουθες προϋποθέσεις:
 6.3.1.1.
 ο συνολικός συντελεστής μετάδοσης του φωτός, όπου η μετάδοση μετράται σύμφωνα με τις παραγράφους 9.1.1 και 9.1.2 του παρόντος παραρτήματος, δεν είναι κατώτερος του 95 % της αρχικής τιμής προ της ακτινοβολίας και πάντως όχι κατώτερος:
 6.3.1.1.1.
 του 70 % για υαλοπίνακες πλην αλεξήνεμων που πρέπει να ικανοποιούν τις προδιαγραφές σχετικά με το οπτικό πεδίο του οδηγού σε όλες τις κατευθύνσεις,
 6.3.1.1.2.
 του 70 % για τα αλεξήνεμα στην περιοχή όπου ελέγχεται η κανονική μετάδοση, όπως ορίζεται στην παράγραφο 9.1.2.2 κατωτέρω.
 6.3.1.2.
 Μπορεί, ωστόσο, να εμφανισθεί κάποιο χρώμα όταν εξετάζεται το δείγμα σε σχέση με λευκή επιφάνεια μετά την ακτινοβολία, αλλά δεν πρέπει να εμφανισθεί οποιοδήποτε ελάττωμα.
 6.3.2.
 Σειρά δοκιμίων ή δειγμάτων που προσκομίζονται για έγκριση θεωρείται ως ικανοποιητική από την άποψη της αντοχής στην ακτινοβολία εφόσον πληρούται μία από τις παρακάτω προϋποθέσεις:
 6.3.2.1.
 όλες οι δοκιμές έδωσαν θετικό αποτέλεσμα·
 6.3.2.2.
 μία δοκιμή είχε αρνητικό αποτέλεσμα. Νέα σειρά δοκιμών που πραγματοποιήθηκε σε νέα σειρά δοκιμίων ή δειγμάτων δίνει θετικά αποτελέσματα.
 6.4. Αντοχή σε προσομοιωμένη έκθεση σε


text:
καιρικές συνθήκες
 6.4.1. Μέθοδος δοκιμής
 6.4.1.1. Συσκευές
 6.4.1.1.1. Λυχνία ξένου μακρού τόξου
 Η συσκευή έκθεσης (3) θα χρησιμοποιεί λυχνία ξένου μακρού τόξου ως πηγή ακτινοβολίας, αλλά θα επιτρέπονται και άλλες μέθοδοι που παρέχουν το απαιτούμενο επίπεδο έκθεσης σε υπεριώδη ακτινοβολία. Η λυχνία ξένου μακρού τόξου παρέχει το πλεονέκτημα ότι μπορεί, όταν έχει φιλτραριστεί και συντηρηθεί σωστά, να εκπέμπει σε ένα φάσμα που προσεγγίζει περισσότερο αυτό του φυσικού ηλιακού φωτός. Για το σκοπό αυτό, ο καυστήρας ξένου χαλαζία πρέπει να διαθέτει κατάλληλο οπτικό φίλτρο από βοριοπυριτικό γυαλί (4). Οι λυχνίες ξένου που χρησιμοποιούνται θα λειτουργούν μέσω τροφοδοσίας ισχύος 50 ή 60 Hz, των κατάλληλων μετασχηματιστών αντίδρασης και του κατάλληλου ηλεκτρικού εξοπλισμού.
 Η συσκευή έκθεσης θα περιλαμβάνει τον εξοπλισμό που απαιτείται για τη μέτρηση ή/και τον έλεγχο των εξής:
 —
 της ακτινοβολίας
 —
 της τυπικής θερμοκρασίας μέλανος σώματος
 —
 του ψεκασμού νερού
 —
 του χρονοδιαγράμματος ή του κύκλου λειτουργίας
 Η συσκευή έκθεσης θα είναι κατασκευασμένη από αδρανή υλικά τα οποία δεν μολύνουν το νερό που χρησιμοποιείται στη δοκιμή.
 Η ακτινοβολία θα μετράται στην επιφάνεια του δείγματος και θα ελέγχεται σύμφωνα με τις συστάσεις του κατασκευαστή της συσκευής έκθεσης.
 Θα μετράται ή θα υπολογίζεται η συνολική έκθεση στην υπεριώδη (5) ακτινοβολία (Joules ανά τετραγωνικό μέτρο) και θα θεωρείται ότι αποτελεί το πρωταρχικό μέτρο για την έκθεση του δείγματος.
 6.4.1.2. Δείγματα
 Οι διαστάσεις των δειγμάτων είναι, κατά κανόνα, εκείνες που καθορίζονται στην μέθοδο δοκιμής που αντιστοιχεί στην ιδιότητα ή τις ιδιότητες που θα μετρηθούν μετά την έκθεση.
 Ο αριθμός των δειγμάτων προς έλεγχο και δοκιμή για κάθε συνθήκη δοκιμής ή στάδιο έκθεσης καθορίζεται, πέραν όσων απαιτούνται για τις οπτικές αξιολογήσεις, από τον αριθμό που απαιτείται από τις μεθόδους δοκιμής.
 Συνιστάται οι οπτικές αξιολογήσεις να πραγματοποιούνται στα μεγαλύτερα δείγματα που υποβάλλονται σε δοκιμή.
 6.4.1.3. Διαδικασία
 Μετράται, σύμφωνα με την παράγραφο 9.1 του παρόντος παραρτήματος, η φωτεινή μετάδοση του προς έκθεση δείγματος(ων). Μετράται, σύμφωνα με την παράγραφο 4 του παρόντος παραρτήματος, η αντοχή στην τριβή της επιφάνειας του δείγματος(ων) ελέγχου. Η όψη κάθε δείγματος που αντιστοιχεί στην εξωτερική επιφάνεια του υαλοπίνακα του οχήματος τοποθετείται μπροστά στη λάμπα. Οι συνθήκες έκθεσης περιλαμβάνουν επίσης τις εξής:
 6.4.1.3.1.
 Η ένταση ακτινοβολίας δεν πρέπει να ξεπερνά το ± 10 % σε ολόκληρη την επιφάνεια του δείγματος.
 6.4.1.3.2.
 Ανά τακτά χρονικά διαστήματα, τα φίλτρα της λυχνίας πρέπει να καθαρίζονται με απορρυπαντικό και νερό. Τα φίλτρα τόξου ξένου πρέπει να αντικαθίστανται σύμφωνα με τις συστάσεις του κατασκευαστή του εξοπλισμού.
 6.4.1.3.3.
 Η θερμοκρασία στο εσωτερικό της συσκευής έκθεσης κατά τη διάρκεια του ξηρού μέρους του κύκλου πρέπει να ελέγχεται μέσω κυκλοφορίας επαρκούς αέρα προκειμένου να διατηρείται σταθερή τυπική θερμοκρασία μέλανος σώματος.
 Στη συσκευή έκθεσης τόξου ξένου, η θερμοκρασία πρέπει να είναι 70 ± 3 °C, σύμφωνα με την ένδειξη ενός τυπικού θερμομέτρου μέλανος σώματος ή ισοδύναμου.
 Το θερμόμετρο μαύρης πλάκας πρέπει να βρίσκεται στη βάση του δείγματος και οι θα καταγράφονται οι ενδείξεις στο σημείο όπου έχει αναπτυχθεί η μέγιστη θερμότητα λόγω της έκθεσης στο φως.
 6.4.1.3.4.
 Η σχετική υγρασία στο εσωτερικό της συσκευής έκθεσης πρέπει να ελέγχεται στους 50 ± 5 %


text:
κατά τα ξηρά μέρη του κύκλου.
 6.4.1.3.5.
 Το απιονισμένο νερό που χρησιμοποιείται στον κύκλο ψεκασμού πρέπει να περιέχει στερεά διοξειδίου του πυριτίου λιγότερο από 1 ppm και να μην αφήνει μόνιμες εναποθέσεις ή υπολείμματα πάνω στα δείγματα που ενδέχεται να παρεμποδίσουν μετέπειτα μετρήσεις.
 6.4.1.3.6.
 Το pH του νερού πρέπει να είναι μεταξύ 6,0 και 8,0, και η αγωγιμότητα πρέπει να είναι μικρότερη από 5 microsiemens.
 6.4.1.3.7.
 Η θερμοκρασία του νερού στη γραμμή όπου εισέρχεται στη συσκευή έκθεσης είναι η θερμοκρασία περιβάλλοντος του νερού.
 6.4.1.3.8.
 Το νερό πρέπει να προσκρούσει στα δείγματα με τη μορφή λεπτού ψεκασμού σε αρκετή ποσότητα ώστε να μουσκέψει ομοιόμορφα τα δοκίμια, αμέσως μετά την πρόσκρουση.
 Ο ψεκασμός με νερό πρέπει να πραγματοποιείται μόνο στην επιφάνεια του δείγματος που είναι διατεταγμένη προς την φωτεινή πηγή. Δεν επιτρέπεται η επανακυκλοφορία του νερού ψεκασμού ή η εμβάπτιση των δειγμάτων στο νερό.
 6.4.1.3.9.
 Τα δείγματα πρέπει να περιστρέφονται γύρω από το τόξο, ώστε να εξασφαλίζεται ομοιόμορφη κατανομή του φωτός. Σε όλες τις θέσεις της συσκευής έκθεσης πρέπει να υπάρχουν δείγματα ή υποκατάστατα για να εξασφαλιστεί η διατήρηση της ομοιόμορφης κατανομής της θερμοκρασίας. Τα δείγματα πρέπει να διατηρούνται μέσα σε πλαίσια με την πλάτη εκτεθειμένη στο περιβάλλον της καμπίνας. Ωστόσο, οι αντανακλάσεις από τα τοιχώματα της καμπίνας δεν επιτρέπεται να προσκρούουν στην πίσω επιφάνεια των δειγμάτων. Εάν είναι αναγκαίο, τα δείγματα μπορούν να καλύπτονται, ώστε να εμποδίζονται αυτές οι αντανακλάσεις, εφόσον δεν παρεμποδίζεται η ελεύθερη κυκλοφορία του αέρα στην επιφάνεια του δοκιμίου.
 6.4.1.3.10.
 Η συσκευή έκθεσης πρέπει να λειτουργεί κατά τέτοιο τρόπο ώστε να παρέχει συνεχές φως και διαλείποντα ψεκασμό νερού σε κύκλους 2 ωρών. Κάθε κύκλος 2 ωρών διαιρείται σε περιόδους κατά τις οποίες τα δείγματα είναι εκτεθειμένα στο φως χωρίς ψεκασμό με νερό για 102 λεπτά και στο φως με ψεκασμό με νερό για 18 λεπτά.
 6.4.1.4. Αξιολόγηση
 Μετά την έκθεση, τα δοκίμια μπορούν να καθαριστούν, εφόσον χρειαστεί, κατά τον τρόπο που συνιστάται από τον κατασκευαστή τους για την απομάκρυνση τυχόν υπολειμμάτων.
 Τα εκτιθέμενα δείγματα πρέπει να αξιολογηθούν οπτικά όσον αφορά τις εξής ιδιότητες:
 —
 φυσαλίδες
 —
 χρώμα
 —
 θόλωμα
 —
 αντιληπτή αποσύνθεση
 Μετράται η διαπερατότητα των εκτιθέμενων δειγμάτων.
 6.4.1.5. Έκφραση των αποτελεσμάτων
 Οι οπτικές αξιολογήσεις των εκτιθέμενων δοκιμίων πρέπει να αναφέρονται σε σύγκριση με την εμφάνιση του καθενός με εκείνη του μη εκτιθέμενου ελέγχου.
 Η μετρούμενη κανονική διαπερατότητα δεν πρέπει να διαφέρει από την αρχική δοκιμή σε μη εκτιθέμενα δείγματα κατά περισσότερο από 5 τοις εκατό και δεν πρέπει να είναι κατώτερη από:
 70 τοις εκατό σε περίπτωση αλεξήνεμων και άλλων υαλοπινάκων που βρίσκονται σε θέση η οποία απαιτείται για λόγους ορατότητας κατά την οδήγηση.
 7. ΔΟΚΙΜΗ ΑΝΤΟΧΗΣ ΣΤΗΝ ΥΓΡΑΣΙΑ
 7.1. Διαδικασία
 Τρία τετράγωνα δείγματα ή δοκίμια, διαστάσεων τουλάχιστον 300 × 300 mm διατηρούνται σε κατακόρυφη θέση επί δύο εβδομάδες σε κλειστό χώρο όπου η θερμοκρασία διατηρείται σε 50 ± 2 °C και η σχετική υγρασία σε 95 ± 4 %. Σε περίπτωση άκαμπτων πλαστικών υαλοπινάκων και μονάδων άκαμπτων πλαστικών διπλών υαλοπινάκων, ο αριθμός των δειγμάτων θα είναι δέκα.
 Τα δοκίμια ετοιμάζονται κατά τρόπον ώστε:
 —
 τουλάχιστον το


text:
ένα άκρο των δοκιμίων να συμπίπτει με ένα πραγματικό άκρο του υαλοπίνακα,
 —
 αν δοκιμάζονται ταυτόχρονα πολλά δοκίμια, πρέπει να προβλεφθεί κατάλληλη απόσταση μεταξύ τους.
 Πρέπει να ληφθούν προφυλάξεις ώστε οι υδρατμοί που σχηματίζονται στα τοιχώματα ή την οροφή του χώρου δοκιμής να μην πέφτουν πάνω στα δοκίμια.
 7.2. Δείκτες δυσκολίας των δευτερευόντων χαρακτηριστικών
 Άχρωμο
 Χρωματισμένο
 Χρωματισμός του παρεμβαλλομένου φύλλου
 1
 2
 Τα άλλα δευτερεύοντα χαρακτηριστικά δεν λαμβάνονται υπόψη.
 7.3. Ερμηνεία των αποτελεσμάτων
 7.3.1.
 Ο υαλοπίνακας ασφαλείας θεωρείται ικανοποιητικός από άποψη αντοχής στην υγρασία αν δεν παρατηρείται σημαντική αλλοίωση σε απόσταση άνω των 10 mm από τα μη κομμένα άκρα και άνω των 15 mm από τα κομμένα άκρα, μετά από διατήρηση για διάστημα δύο ωρών σε θερμοκρασία περιβάλλοντος για τους υαλοπίνακες από κοινή και κατεργασμένη ύαλο από συγκολλημένα φύλλα και μετά από διατήρηση για διάστημα 48 ωρών σε θερμοκρασία περιβάλλοντος για τους υαλοπίνακες με πλαστική επικάλυψη και πλαστική ύαλο.
 7.3.2.
 Σειρά δοκιμίων ή δειγμάτων που προσκομίζονται για έγκριση θεωρείται ως ικανοποιητική από την άποψη της αντοχής στην υγρασία εφόσον πληρούται μία από τις παρακάτω προϋποθέσεις:
 7.3.2.1.
 όλες οι δοκιμές έδωσαν θετικό αποτέλεσμα·
 7.3.2.2.
 μία δοκιμή έδωσε αρνητικό αποτέλεσμα, αλλά νέα σειρά δοκιμών, που πραγματοποιήθηκε επί νέας σειράς δοκιμίων, δίνει θετικά αποτελέσματα.
 8. ΔΟΚΙΜΗ ΑΝΤΟΧΗΣ ΣΤΙΣ ΜΕΤΑΒΟΛΕΣ ΤΗΣ ΘΕΡΜΟΚΡΑΣΙΑΣ
 8.1. Μέθοδος δοκιμής
 Δύο δοκίμια 300 x 300 mm τοποθετούνται σε κλειστό χώρο με θερμοκρασία – 40 °C ± 5 °C επί έξι ώρες. Κατόπιν τοποθετούνται σε ανοιχτό χώρο, σε θερμοκρασία 23 °C ± 2 °C επί μία ώρα ή έως ότου επιτευχθεί θερμοκρασία ισορροπίας στα δοκίμια. Τοποθετούνται κατόπιν σε ρεύμα αέρος, σε θερμοκρασία 72 °C ± 2 °C, επί τρεις ώρες. Αφού τοποθετηθούν και πάλι σε ανοιχτό χώρο θερμοκρασίας 23 °C ± 2 °C και ψυχθούν ώσπου να φθάσουν σε αυτήν τη θερμοκρασία, τα δοκίμια εξετάζονται.
 8.2. Δείκτες δυσκολίας των δευτερευόντων χαρακτηριστικών
 Άχρωμο
 Χρωματισμένο
 Χρώμα του παρεμβαλλομένου φύλλουή της επικάλυψης από πλαστικό υλικό
 1
 2
 Τα άλλα δευτερεύοντα χαρακτηριστικά δεν λαμβάνονται υπόψη.
 8.3. Ερμηνεία των αποτελεσμάτων
 Η δοκιμή αντοχής στις μεταβολές της θερμοκρασίας θεωρείται ότι έχει δώσει θετικό αποτέλεσμα αν τα δοκίμια δεν εμφανίζουν ρωγμές, αδιαφανείς περιοχές, διαχωρισμό φύλλων ή άλλη εμφανή αλλοίωση.
 9. ΟΠΤΙΚΕΣ ΙΔΙΟΤΗΤΕΣ
 9.1. Δοκιμή μετάδοσης του φωτός
 9.1.1. Συσκευές
 9.1.1.1. Φωτεινή πηγή, που αποτελείται από ένα λαμπτήρα πυράκτωσης του οποίου το νήμα περιέχεται εντός παραλληλεπιπέδου 1,5 mm × 1,5 mm × 3 mm. Η τάση που εφαρμόζεται στο νήμα του λαμπτήρα πρέπει να είναι τέτοια ώστε η θερμοκρασία του χρώματος να είναι 2 856 ± 50 Κ. Η τάση αυτή πρέπει να σταθεροποιηθεί στα ± 1/1 000. Η συσκευή που χρησιμοποιείται για τον έλεγχο της τάσης πρέπει να έχει την απαιτούμενη ακρίβεια γι' αυτήν την εφαρμογή.
 9.1.1.2. Οπτικό σύστημα αποτελούμενο από φακό εστιακής απόστασης f, ίσης προς 500 mm τουλάχιστον, διορθωμένο για τις χρωματικές αλλοιώσεις. Το πλήρες άνοιγμα του φακού δεν πρέπει να υπερβαίνει f/20. Η απόσταση μεταξύ φακού και φωτεινής πηγής ρυθμίζεται κατά τρόπον ώστε να δημιουργείται μια ουσιαστικά παράλληλη φωτεινή δέσμη. Χρησιμοποιείται διάφραγμα για τον περιορισμό της διαμέτρου της φωτεινής δέσμης σε 7 ±


text:
1 mm. Το διάφραγμα αυτό τοποθετείται σε απόσταση 100 ± 50 mm από το φακό, στην αντίθετη πλευρά της φωτεινής πηγής. Το σημείο μέτρησης λαμβάνεται στο κέντρο της φωτεινής δέσμης.
 9.1.1.3. Συσκευή μέτρησης
 Ο δέκτης πρέπει να εμφανίζει σχετική φασματική ευαισθησία που αντιστοιχεί στη σχετική φασματική φωτεινή απόδοση της ICI (6) για τη φωτοπτική όραση. Η ευαίσθητη επιφάνεια του δέκτη πρέπει να καλυφθεί από υλικό διάχυσης και να ισούται τουλάχιστον με το διπλάσιο της τομής της φωτεινής δέσμης που εκπέμπει το οπτικό σύστημα. Αν χρησιμοποιείται σφαίρα ολοκλήρωσης, το άνοιγμα της σφαίρας πρέπει να ισούται τουλάχιστον με την τομή της παράλληλης φωτεινής δέσμης επί δύο.
 Το σύνολο δέκτης-συσκευή μέτρησης πρέπει να έχει γραμμικότητα μεγαλύτερη από 2 % στο ωφέλιμο τμήμα της κλίμακας.
 Ο δέκτης πρέπει να βρίσκεται στο κέντρο του άξονα της φωτεινής δέσμης.
 9.1.2. Διαδικασία
 Η ευαισθησία του συστήματος μέτρησης πρέπει να ρυθμιστεί έτσι ώστε η συσκευή μέτρησης της απόκρισης του δέκτη να έχει 100 υποδιαιρέσεις όταν δεν έχει τοποθετηθεί ο υαλοπίνακας ασφαλείας στην πορεία της δέσμης. Όταν δεν δέχεται φως ο δέκτης, η συσκευή πρέπει να δείχνει 0.
 Ο υαλοπίνακας ασφαλείας πρέπει, σε σχέση με το δέκτη, να βρίσκεται σε απόσταση ίση με πέντε φορές περίπου τη διάμετρο του δέκτη. Ο υαλοπίνακας ασφαλείας τοποθετείται ανάμεσα στο διάφραγμα και τον δέκτη. Ο προσανατολισμός του πρέπει να ρυθμισθεί κατά τρόπο ώστε η γωνία προσπτώσεως της φωτεινής δέσμης να ισούται με 0 ± 5°. Ο συντελεστής μετάδοσης του κανονικού φωτός μετριέται στον υαλοπίνακα ασφαλείας. Για κάθε σημείο που μετρήθηκε, καταγράφεται στη συσκευή μέτρησης ο αριθμός των υποδιαιρέσεων. Ο συντελεστής μετάδοσης του κανονικού φωτός τr ισούται με n/100.
 9.1.2.1. Στην περίπτωση των αλεξηνέμων μπορούν να εφαρμοσθούν δύο μέθοδοι δοκιμής κατά τις οποίες χρησιμοποιείται, είτε δείγμα από το επίπεδο τμήμα του αλεξήνεμου, είτε ειδικά κατασκευασμένο τεμάχιο με τετράγωνο σχήμα που εμφανίζει τα ίδια χαρακτηριστικά από πλευράς υλικού και πάχους με το αλεξήνεμο. Οι μετρήσεις γίνονται κατά την κατακόρυφη έννοια σε σχέση με τον υαλοπίνακα.
 9.1.2.2. Όσον αφορά τα προοριζόμενα για την κατηγορία οχημάτων M1 αλεξήνεμα (7)
 η δοκιμή εκτελείται στην περιοχή Β, όπως ορίζεται στο παράρτημα 18, παράγραφος 2.3, εκτός εάν υπάρχει σε αυτή αδιαφανής σκίαση.
 Όσον αφορά τα προοριζόμενα για την κατηγορία οχημάτων N1 αλεξήνεμα, ο κατασκευαστής μπορεί να ζητήσει η ίδια δοκιμή να εκτελεστεί είτε στην περιοχή Β, όπως ορίζεται στο παράρτημα 18, παράγραφος 2.3, εκτός εάν υπάρχει σε αυτή αδιαφανής σκίαση, είτε στην περιοχή Ι, όπως ορίζεται στην παράγραφο 9.2.5.2.3 του παρόντος παραρτήματος.
 Όσον αφορά τα προοριζόμενα για άλλες κατηγορίες οχημάτων αλεξήνεμα, η δοκιμή εκτελείται στην περιοχή I, όπως ορίζεται στην παράγραφο 9.2.5.2.3 του παρόντος παραρτήματος.
 Ωστόσο, όσον αφορά τους γεωργικούς και δασικούς ελκυστήρες και τα οχήματα εργοταξίου για τα οποία δεν είναι δυνατόν να προσδιοριστεί η περιοχή Ι, η δοκιμή εκτελείται στην περιοχή I, όπως ορίζεται στην παράγραφο 9.2.5.3 του παρόντος παραρτήματος.
 9.1.3. Δείκτες δυσκολίας των δευτερευόντων χαρακτηριστικών
 Άχρωμο
 Χρωματισμένο
 Χρώμα της υάλου
 1
 2
 Χρώμα του παρεμβαλλομένου φύλλου(στην περίπτωση αλεξήνεμων από ύαλο σε φύλλα)
 1
 2
 Δεν περιλαμβάνεται
 Περιλαμβάνεται
 Σκιά ή/και αδιαφανής σκίαση
 1
 2
 Τα άλλα δευτερεύοντα χαρακτηριστικά


text:
δεν λαμβάνονται υπόψη.
 9.1.4. Ερμηνεία των αποτελεσμάτων
 Η ομαλή μετάδοση, που μετράται σύμφωνα με την παράγραφο 9.1.2 του παρόντος παραρτήματος και το αποτέλεσμα θα καταγράφεται. Στην περίπτωση του αλεξηνέμου, δεν πρέπει να είναι κατώτερη από 70 %. Στην περίπτωση άλλων υαλοπινάκων πλην του αλεξήνεμου, οι απαιτήσεις ορίζονται στο παράρτημα 21.
 9.2. Δοκιμή οπτικής παραμόρφωσης
 9.2.1. Πεδίο εφαρμογής
 Η προβλεπόμενη μέθοδος είναι μέθοδος προβολής επιτρέπουσα την εκτίμηση της οπτικής παραμόρφωσης ενός κρύσταλλου ασφαλείας.
 9.2.1.1. Ορισμοί
 9.2.1.1.1.
 Οπτική απόκλιση: η γωνία της φαινομενικής κατεύθυνσης σε σχέση με την πραγματική κατεύθυνση ενός σημείου όπως φαίνεται μέσα από τον υαλοπίνακα ασφαλείας. Η τιμή αυτής της γωνίας είναι συνάρτηση της γωνίας πρόσπτωσης της οπτικής ακτίνας, του πάχους και της κλίσης του υαλοπίνακα και της ακτίνας καμπυλότητας στο σημείο πρόσπτωσης.
 9.2.1.1.2.
 Οπτική παραμόρφωση κατά την κατεύθυνση M-M': η αλγεβρική διαφορά της γωνιακής απόκλισης Δα μετρούμενη μεταξύ δύο σημείων, Μ και M', στην επιφάνεια του υαλοπίνακα, που βρίσκονται σε τέτοια απόσταση ώστε οι προβολές τους σε κατακόρυφο επίπεδο προς τη διεύθυνση παρατήρησης να έχουν σταθερή απόσταση Δx (βλέπε σχήμα 6).
 Απόκλιση αντίθετη προς τη φορά των δεικτών του ρολογιού θεωρείται ως θετική και απόκλιση κατά τη φορά των δεικτών του ρολογιού θεωρείται ως αρνητική.
 9.2.1.1.3.
 Οπτική παραμόρφωση σε σημείο Μ: μέγιστη οπτική παραμόρφωση προς όλες τις κατευθύνσεις M-M' από το σημείο Μ.
 Σχήμα 6
 Διαγραμματική αναπαράσταση της οπτικής παραμόρφωσης
 ΣΗΜΕΙΩΣΕΙΣ:
 Δα = α1 – α2,
 οπτική παραμόρφωση στην κατεύθυνση M-M'.
 Δx = MC
 απόσταση μεταξύ δύο παραλλήλων ευθειών προς την κατεύθυνση παρατήρησης που διέρχονται από τα σημεία Μ και M'.
 9.2.1.2. Συσκευές
 Η μέθοδος αυτή στηρίζεται στην προβολή, επί οθόνης, ενός καταλλήλου στόχου μέσα από το υπό δοκιμή κρύσταλλο ασφαλείας. Η μεταβολή του σχήματος της προβαλλομένης εικόνας που προκαλείται από την παρεμβολή του υαλοπίνακα στη διαδρομή της φωτεινής δέσμης, δίνει το μέτρο της οπτικής παραμόρφωσης.
 Η συσκευή αποτελείται από τα ακόλουθα στοιχεία, διατεταγμένα με τον τρόπο που απεικονίζεται στο σχήμα 9.
 9.2.1.2.1.
 Προβολέας καλής ποιότητας, με φωτεινή πηγή υψηλής έντασης, που εμφανίζει π.χ. τα ακόλουθα χαρακτηριστικά:
 εστιακή απόσταση 90 mm τουλάχιστον,
 άνοιγμα 1/2,5 περίπου,
 λάμπα αλογόνου χαλαζία 150 W (σε περίπτωση που δεν χρησιμοποιείται φίλτρο),
 λάμπα χαλαζία 250 W χαλαζία (όταν χρησιμοποιείται πράσινο φίλτρο).
 Η διάταξη προβολής απεικονίζεται σχηματικά στην εικόνα 7. Σε απόσταση 10 mm περίπου από το φακό της συσκευής τοποθετείται διάφραγμα 8 mm.
 Σχήμα 7
 Οπτική απεικόνιση της διάταξης προβολής
 9.2.1.2.2.
 Διαφάνειες (στόχοι) αποτελούμενες π.χ. από ένα πλέγμα ανοιχτόχρωμων κύκλων σε σκούρο φόντο (βλέπε σχήμα 8). Οι διαφάνειες πρέπει να είναι καλής ποιότητας με καλή αντίθεση, ώστε να επιτρέπουν μετρήσεις με πιθανότητα σφάλματος κάτω του 5 %.
 Όταν δεν υπάρχει ο υαλοπίνακας δοκιμής, οι διαστάσεις των κύκλων πρέπει να είναι τέτοιες ώστε όταν προβάλλονται να σχηματίζουν στην οθόνη ένα πλέγμα κύκλων διαμέτρου
 , όπου Δx = 4 mm (βλ. σχήματα 6 και 9).
 Σχήμα 8
 Μεγεθυμένη τομή της διαφάνειας
 Σχήμα 9
 Απεικόνιση της διάταξης για τη δοκιμή οπτικής παραμόρφωσης
 R1
 =
 4 m
 R2
 =
 2 έως 4 m (4 m κατά προτίμηση)
 9.2.1.2.3.
 Υποστήριγμα κατά προτίμηση τύπου που επιτρέπει κάθετες και οριζόντιες σαρώσεις


text:
καθώς και περιστροφή του κρύσταλλου ασφαλείας.
 9.2.1.2.4.
 Πρότυπο ελέγχου, για τη μέτρηση των μεταβολών των διαστάσεων όταν απαιτείται μια γρήγορη εκτίμηση. Στο σχήμα 10 παρουσιάζεται ένα κατάλληλο σχήμα.
 Σχήμα 10
 Σχέδιο κατάλληλου προτύπου ελέγχου
 9.2.1.3. Διαδικασία
 9.2.1.3.1. Γενικά
 Ο υαλοπίνακας ασφαλείας συναρμολογείται στο υποστήριγμα (παράγραφος 9.2.1.2.3) με την επιθυμητή γωνία κλίσης. Η διαφάνεια δοκιμής προβάλλεται στην προς εξέταση επιφάνεια. Ο υαλοπίνακας στρέφεται ή μετακινείται, οριζοντίως ή καθέτως, προκειμένου να εξετασθεί όλη η καθορισμένη επιφάνεια.
 9.2.1.3.2. Εκτίμηση με βάση το πρότυπο ελέγχου
 Στις περιπτώσεις όπου αρκεί μια γρήγορη εκτίμηση, με ακρίβεια που δεν μπορεί να είναι καλύτερα από 20 %, η τιμή Α (βλέπε σχήμα 10) υπολογίζεται βάσει της οριακής τιμής ΔαL, για τη μεταβολή της απόκλισης και της τιμής R2 που λαμβάνεται σαν απόσταση μεταξύ του υαλοπίνακα ασφαλείας και της οθόνης προβολής:
 A = 0,145 ΔαL – R2
 Η σχέση μεταξύ της μεταβολής της προβαλλομένης διαμέτρου της εικόνας Δδ και της μεταβολής της γωνιακής απόκλισης Δα δίνεται από τον τύπο:
 Δδ = 0,29 Δα · R2
 όπου το:
 Δδ
 εκφράζεται σε χιλιοστά,
 A
 εκφράζεται σε χιλιοστά,
 ΔαL
 εκφράζεται σε λεπτά τόξου,
 Δα
 εκφράζεται σε λεπτά τόξου,
 R2
 εκφράζεται σε μέτρα.
 9.2.1.3.3. Μέτρηση σε φωτοηλεκτρική διάταξη
 Όταν απαιτείται ακριβής μέτρηση, με ακρίβεια καλύτερη από το 10 % της οριακής τιμής, η τιμή Δδ μετράται στον άξονα προβολής, η δε τιμή του πλάτους του φωτεινού σημείου καθορίζεται στο σημείο όπου η φωτεινότητα είναι 0,5 φορές μεγαλύτερη από τη μέγιστη φωτεινότητα του σποτ.
 9.2.1.4. Διατύπωση των αποτελεσμάτων
 Η οπτική παραμόρφωση των υαλοπινάκων ασφαλείας υπολογίζεται με τη μέτρηση του Δδ σε κάθε σημείο της επιφανείας και προς όλες τις κατευθύνσεις, προκειμένου να προσδιορισθεί το Δδ max.
 9.2.1.5. Εναλλακτική μέθοδος
 Εξάλλου, επιτρέπεται η χρήση της ραβδοσκοπικής μεθόδου ως παραλλαγής των μεθόδων προβολής, υπό τον όρο ότι θα διατηρηθεί η ακρίβεια των μετρήσεων που αναφέρεται στην παράγραφο 9.2.1.3.2 και στην παράγραφο 9.2.1.3.3.
 9.2.1.6. Η απόσταση Δχ πρέπει να είναι 4 mm.
 9.2.1.7. Το αλεξήνεμο πρέπει να συναρμολογηθεί με γωνία κλίσης αντίστοιχη εκείνης του οχήματος.
 9.2.1.8. Ο άξονας προβολής στο οριζόντιο επίπεδο πρέπει να διατηρηθεί σε ουσιαστικά κατακόρυφη θέση ως προς το ίχνος του αλεξήνεμου πάνω σε αυτό το επίπεδο.
 9.2.2. Οι μετρήσεις πρέπει να γίνουν:
 9.2.2.1.
 Για οχήματα της κατηγορίας M1, στην περιοχή δοκιμής Α μέχρι το μέσο επίπεδο του οχήματος, καθώς και στο αντίστοιχο τμήμα του αλεξηνέμου που είναι συμμετρικό προς αυτήν γύρω από το διαμήκες μέσο επίπεδο του οχήματος, όπως επίσης και στη μειωμένη περιοχή δοκιμής Β, σύμφωνα με την παράγραφο 2.4 του παραρτήματος 18.
 9.2.2.2.
 Για οχήματα των κατηγοριών Μ και Ν εκτός Μ1:
 α)
 στην περιοχή I, όπως ορίζεται στην παράγραφο 9.2.5.2 του παρόντος παραρτήματος για οχήματα των κατηγοριών M2, M3, N2 και N3·
 β)
 είτε στην περιοχή Ι, όπως ορίζεται στην παράγραφο 9.2.5.2 του παρόντος παραρτήματος είτε στην περιοχή δοκιμής Α μέχρι το μέσο επίπεδο του οχήματος, καθώς και στο αντίστοιχο τμήμα του αλεξηνέμου που είναι συμμετρικό προς αυτήν γύρω από το διαμήκες μέσο επίπεδο του οχήματος, όπως επίσης και στη μειωμένη περιοχή δοκιμής Β, σύμφωνα με την παράγραφο 2.4. του


text:
παραρτήματος 18 για οχήματα των κατηγοριών Ν1.
 9.2.2.3.
 Όσον αφορά τους γεωργικούς και δασικούς ελκυστήρες και τα οχήματα εργοταξίου για τα οποία δεν είναι δυνατόν να προσδιοριστεί η περιοχή Ι, στην περιοχή I, όπως ορίζεται στην παράγραφο 9.2.5.3 του παρόντος παραρτήματος.
 9.2.2.4.
 Τύπος οχήματος
 Η δοκιμή επαναλαμβάνεται αν πρόκειται να τοποθετηθεί το αλεξήνεμο σε όχημα του οποίου το οπτικό πεδίο στο πρόσθιο μέρος διαφέρει εκείνου του τύπου οχήματος για το οποίο έχει ήδη εγκριθεί το αλεξήνεμο.
 9.2.3. Δείκτες δυσκολίας των δευτερευόντων χαρακτηριστικών
 9.2.3.1. Φύση του υλικού
 Στιλβωμένη ύαλος
 Ύαλος επιπλεύσεως (float glass)
 Κοινή ύαλος
 1
 1
 2
 9.2.3.2. Άλλα δευτερεύοντα χαρακτηριστικά
 Τα άλλ δευτερεύντα χαρακτηριστικά δεν λαμβάνονται υπόψη.
 9.2.4. Αριθμός δοκιμίων
 Υποβάλλονται σε δοκιμή τέσσερα δείγματα.
 9.2.5. Προσδιορισμός των ζωνών
 9.2.5.1.
 Για τα αλεξήνεμα των οχημάτων της κατηγορίας M1 και Ν1, οι ζώνες Α και Β είναι εκείνες που ορίζονται στο παράρτημα 18 του παρόντος κανονισμού.
 9.2.5.2.
 Για τις κατηγορίες οχημάτων Μ και Ν, εκτός της κατηγορίας M1, οι ζώνες ορίζονται με αφετηρία:
 9.2.5.2.1.
 ένα σημείο οράσεως που βρίσκεται επί της κατακορύφου από το σημείο R του καθίσματος του οδηγού και σε απόσταση 625 mm πάνω από το σημείο αυτό σε επίπεδο που ορίζεται από τον άξονα του τιμονιού του οχήματος και την παράλληλη θέση του ως προς το κατακόρυφο διερχόμενο από το διαμήκη νοητό άξονα του οχήματος επίπεδο. Στη συνέχεια το σημείο αυτό αναφέρεται ως σημείο «0»·
 9.2.5.2.2.
 μια ευθεία OQ, οριζόντια, διερχόμενη από το σημείο όρασης 0 και κάθετη στον κατακόρυφο διερχόμενο από τον διαμήκη νοητό άξονα του οχήματος επίπεδο.
 9.2.5.2.3.
 Περιοχή Ι είναι η περιοχή του αλεξήνεμου οριζόμενη από την αλληλοτομή του αλεξήνεμου με τα τέσσερα ακόλουθα επίπεδα:
 P1 —
 επίπεδο κατακόρυφο που διέρχεται από το σημείο 0 και σχηματίζει γωνία 15° αριστερά του μέσου διαμήκους επιπέδου του οχήματος,
 P2 —
 νοείται ένα κατακόρυφο επίπεδο συμμετρικό προς το Pl σε σχέση με το μέσο διάμηκες επίπεδο του οχήματος.
 Αν η κατασκευή αυτή είναι αδύνατη (π.χ. έλλειψη μέσου διαμήκους επιπέδου συμμετρίας), υπολογίζεται ως P2 το επίπεδο το συμμετρικό προς το P1 σε σχέση με το διαμήκες διερχόμενο από το σημείο 0 επίπεδο,
 P3 —
 επίπεδο οριζόμενο από την ευθεία OQ και την από 10° κλίση του σε σχέση με το οριζόντιο επίπεδο εκ των άνω,
 P4 —
 επίπεδο οριζόμενο από την ευθεία OQ και την από 8° κλίση του σε σχέση με το οριζόντιο επίπεδο εκ των κάτω,
 9.2.5.3.
 Όσον αφορά τους γεωργικούς και δασικούς ελκυστήρες και τα οχήματα εργοταξίου για τα οποία δεν είναι δυνατόν να προσδιοριστεί η ζώνη Ι, η ζώνη I συνίσταται σε ολόκληρη την επιφάνεια του αλεξηνέμου.
 9.2.6. Ερμηνεία των αποτελεσμάτων
 Θεωρείται ικανοποιητικός ως προς την οπτική παραμόρφωση ο τύπος αλεξήνεμου ο οποίος, μετά από δοκιμή τεσσάρων δειγμάτων, η οπτική αλλοίωση δεν υπερβαίνει για κάθε ζώνη τις ακόλουθες τιμές.
 Κατηγορία του οχήματος
 Ζώνη
 Μέγιστες τιμές οπτικής παραμόρφωσης
 M1 και N1
 Α — εκτεινόμενη σύμφωνα με τα οριζόμενα στην παράγραφο 9.2.2.1.
 2' του τόξου
 B — μειωμένη σύμφωνα με την παράγραφο 2.4. του παραρτήματος 18
 6' του τόξου
 Κατηγορίες Μ και Ν εκτός της M1


text:
I
 2' του τόξου
 Λοιπές κατηγορίες οχημάτων
 I'
 2' του τόξου
 9.2.6.1.
 Για τα οχήματ των κατηγοριών Μ και Ν, δεν πραγματοποιείται καμία μέτρηση σε περιμετρική περιοχή πλάτους 25 mm.
 9.2.6.2.
 Για τους γεωργικούς και δασικούς ελκυστήρες και τα οχήματα εργοταξίου, δεν πραγματοποιείται καμία μέτρηση σε περιμετρική περιοχή πλάτους 100 mm.
 9.2.6.3.
 Για τα διπλά αλεξήνεμα, δεν πραγματοποιείται καμία μέτρηση σε λωρίδα πλάτους 35 mm από τα άκρα του υαλοπίνακα και επιτρέπεται να εφάπτεται στο διαχωριστικό στοιχείο.
 9.2.6.4.
 Μια μέγιστη τιμή 6' τόξου επιτρέπεται για όλα τα τμήματα της ζώνης Ι ή της ζώνης Α των οποίων η απόσταση από τα άκρα του αλεξήνεμου είναι μικρότερη από 100 mm.
 9.2.6.5.
 Επιτρέπονται μικρές αποκλίσεις από τις προδιαγραφές στη μειωμένη περιοχή δοκιμής Β σύμφωνα με την παράγραφο 2.4 του παραρτήματος 18, με την προϋπόθεση ότι είναι εντοπισμένες και γίνεται αναφορά τους στα πρακτικά.
 9.3. Δοκιμή διαχωρισμού του δευτερογενούς ειδώλου
 9.3.1. Πεδίο εφαρμογής
 Γίνονται δεκτές δύο μέθοδοι δοκιμής:
 μέθοδος δοκιμής με στόχο,
 μέθοδος δοκιμής με διόπτρα ευθυγράμμισης.
 Αυτές οι μέθοδοι δοκιμών μπορούν να χρησιμοποιηθούν, εφόσον υπάρχει ανάγκη, για δοκιμές έγκρισης ελέγχων ποιότητας ή αξιολόγησης του προϊόντος.
 9.3.1.1. Δοκιμή με στόχο
 9.3.1.1.1. Συσκευές
 Η μέθοδος αυτή στηρίζεται στην εξέταση ενός φωτισμένου στόχου, μέσω του υαλοπίνακα ασφαλείας. Ο στόχος μπορεί να σχεδιασθεί κατά τρόπον ώστε η δοκιμή να μπορεί να γίνει βάσει μιας απλής μεθόδου «περνάει δεν περνάει».
 Κατά προτίμηση, ο στόχος πρέπει να ανήκει σε έναν από τους ακόλουθους τύπους:
 α)
 φωτισμένος δακτυλοειδής στόχος, του οποίου η εξωτερική διάμετρος D γωνίας n λεπτών του τόξου σε σημείο ευρισκόμενο σε x μέτρα (σχήμα 11α) ή
 β)
 στόχος «στεφάνι και σποτ» φωτισμένος, του οποίου οι διαστάσεις είναι τέτοιες ώστε η απόσταση από σημείο ευρισκόμενο στο άκρο του σποτ στο πλησιέστερο σημείο στο εσωτερικό της στεφάνης D να κείται έναντι γωνίας n λεπτών του τόξου, σε σημείο ευρισκόμενο σε x μέτρα (σχήμα 11β), όπου
 η οριακή τιμή διαχωρισμού του δευτερογενούς ειδώλου,
 x η απόσταση μεταξύ του υαλοπίνακα ασφαλείας και του στόχου (όχι μικρότερη από επτά μέτρα),
 D προκύπτει από τον τύπο: D = x. tg n
 Ο φωτισμένος στόχος αποτελείται από κιβώτιο με φως, όγκου 300 mm × 300 mm × 150 mm περίπου, του οποίου το πρόσθιο τμήμα αποτελείται κατά προτίμηση από ύαλο καλυμμένη με μαύρο χαρτί αδιαφανές ή μαύρη αδιαφανή μπογιά.
 Το κιβώτιο πρέπει να φωτίζεται από κατάλληλη φωτεινή πηγή. Το εσωτερικό του κιβωτίου πρέπει επίσης να έχει επάλειψη από λευκή, ματ βαφή. Μπορούν επίσης να χρησιμοποιηθούν και άλλα είδη στόχων όπως αυτός που απεικονίζεται στο σχήμα 14. Επίσης, είναι δυνατόν να αντικατασταθεί ο στόχος από σύστημα προβολής και να εξετασθούν οι προκύπτουσες εικόνες πάνω σε οθόνη.
 9.3.1.1.2. Διαδικασία
 Ο υαλοπίνακας ασφαλείας τοποθετείται, με την καθορισμένη γωνία κλίσης, σε κατάλληλο υποστήριγμα κατά τρόπον ώστε η παρατήρηση να γίνεται στο οριζόντιο επίπεδο που διέρχεται από το κέντρο του στόχου. Οι παρατηρήσεις γίνονται σε σκοτεινό ή ημισκοτεινό χώρο. Πρέπει να εξετασθεί κάθε τμήμα του κρύσταλλου ασφαλείας προκειμένου να διαπιστωθεί η παρουσία οποιουδήποτε δευτερογενούς ειδώλου σε σχέση με το φωτισμένο στόχο. Ο υαλοπίνακας ασφαλείας στρέφεται κατά τρόπον ώστε


text:
να διατηρείται η ορθή κατεύθυνση παρατήρησης. Για την εξέταση αυτή μπορεί να χρησιμοποιηθεί τηλεσκόπιο.
 9.3.1.1.3. Διατύπωση των αποτελεσμάτων
 Προσδιορίζεται κατά πόσον:
 με τη χρήση του στόχου (α) (βλέπε σχήμα 11 α), διαχωρίζονται το πρωτογενές και δευτερογενές είδωλο του κύκλου, δηλαδή αν υπάρχει υπέρβαση της οριακής τιμής n, ή
 με τη χρήση του στόχου (β) (βλέπε σχήμα 11 β), το δευτερογενές είδωλο του της φωτεινής κηλίδας περνά πέρα από το σημείο επαφής με την εσωτερική περιφέρεια του κύκλου, δηλαδή αν υπάρχει υπέρβαση της οριακής τιμής n.
 Σχήμα 11
 Διαστάσεις των στόχων
 Σχήμα 12
 Απεικόνιση της συσκευής
 Σχήμα 13
 Διάταξη για τη μέθοδο δοκιμής με διόπτρα ευθυγράμμισης
 (1)
 Λαμπτήρας
 (2)
 Συμπυκνωτής, άνοιγμα > 8,6 mm
 (3)
 Οθόνη από άλαμπη ύαλο, άνοιγμα > εκείνο του συμπυκνωτή
 (4)
 Χρωματισμένο φίλτρο με κεντρική οπή διαμέτρου περίπου 0,3 mm, διαμέτρου > 8,6 mm
 (5)
 Πλάκα με πολικές συντεταγμένες, διαμέτρου > 8,6 mm
 (6)
 Αχρωματικός φακός, f ≥ 86 mm, άνοιγμα 10 mm
 (7)
 Αχρωματικός φακός, f ≥ 86 mm, άνοιγμα 10 mm
 (8)
 Σκοτεινό σημείο, διαμέτρου περίπου 0,3 mm
 (9)
 Αχρωματικός φακός, f = 20 mm, άνοιγμα < 10 mm
 9.3.1.2. Δοκιμή με τη διόπτρα ευθυγράμμισης
 Εφόσον υπάρχει ανάγκη, εφαρμόζεται η διαδικασία που περιγράφεται σ' αυτήν την παράγραφο.
 9.3.1.2.1. Συσκευές
 Οι συσκευές περιλαμβάνουν μία διόπτρα ευθυγράμμισης και ένα τηλεσκόπιο, σύμφωνα με τη διάταξη που απεικονίζεται στο σχήμα 13. Ωστόσο, μπορεί να χρησιμοποιηθεί οποιοδήποτε άλλο ανάλογο οπτικό σύστημα.
 9.3.1.2.2. Διαδικασία
 Η διόπτρα ευθυγράμμισης σχηματίζει στο άπειρο το είδωλο ενός συστήματος με πολικές συντεταγμένες και φωτεινό σημείο στο κέντρο (βλέπε σχήμα 14).
 Στο εστιακό επίπεδο του τηλεσκόπιου παρατήρησης, τοποθετείται μικρό αδιαφανές σημείο, διαμέτρου ελαφρά μεγαλύτερης εκείνης του προβαλλόμενου φωτεινού σημείου, επάνω στον οπτικό άξονα, αποκρύπτοντας έτσι το φωτεινό σημείο.
 Όταν μεταξύ τηλεσκοπίου και διόπτρας τοποθετείται δοκίμιο που εμφανίζει δευτερογενές είδωλο, ένα δεύτερο φωτεινό σημείο, μικρότερης έντασης, είναι ορατό σε κάποια απόσταση στο κέντρο του συστήματος των πολικών συντεταγμένων. Θεωρείται ότι ο διαχωρισμός του δευτερογενούς ειδώλου αντιστοιχεί στην απόσταση μεταξύ των δύο φωτεινών σημείων που παρατηρούνται μέσω του τηλεσκοπίου (βλέπε σχήμα 14). (Η απόσταση ανάμεσα στο σκοτεινό σημείο και το φωτεινό σημείο στο κέντρο του συστήματος των πολικών συντεταγμένων αντιπροσωπεύει την οπτική απόκλιση).
 9.3.1.2.3. Έκφραση των αποτελεσμάτων
 Εξετάζεται πρώτα ο υαλοπίνακας ασφαλείας με τη βοήθεια απλής μεθόδου προκειμένου να προσδιορισθεί η περιοχή που δημιουργεί το πιο σημαντικό δευτερογενές είδωλο. Εξετάζεται κατόπιν η περιοχή αυτή με τη βοήθεια του τηλεσκοπίου, υπό κατάλληλη γωνία πρόσπτωσης. Μετράται κατόπιν ο μέγιστος διαχωρισμός του δευτερογενούς ειδώλου.
 9.3.1.3. Η κατεύθυνση παρατήρησης στο οριζόντιο επίπεδο πρέπει να διατηρείται περίπου κατακόρυφη προς το ίχνος του αλεξήνεμου σε αυτό το επίπεδο.
 9.3.2. Οι μετρήσεις πρέπει να γίνουν στις ζώνες που ορίζονται στην ανωτέρω παράγραφο 9.2.2 σύμφωνα με τις κατηγορίες οχημάτων.
 9.3.2.1. Τύπος οχήματος
 Η δοκιμή επαναλαμβάνεται αν πρόκειται να τοποθετηθεί το αλεξήνεμο σε όχημα του οποίου το οπτικό πεδίο στο πρόσθιο μέρος διαφέρει εκείνου του τύπου οχήματος για το οποίο έχει ήδη εγκριθεί το αλεξήνεμο.
 9.3.3. Δείκτες δυσκολίας των δευτερευόντων χαρακτηριστικών
 9.3.3.1. Φύση του υλικού
 Στιλβωμένη ύαλος
 Λειανθείσα ύαλος
 Υαλοπίνακας
 1
 1
 2
 9.3.3.2. Άλλα δευτερεύοντα χαρακτηριστικά
 Τα


text:
άλλα δευτερεύοντα χαρακτηριστικά δεν λαμβάνονται υπόψη.
 9.3.4. Αριθμός δοκιμίων
 Υποβάλλονται σε δοκιμή τέσσερα δείγματα.
 Σχήμα 14
 Παράδειγμα παρατήρησης της μεθόδου δοκιμής με διόπτρα ευθυγράμμισης
 9.3.5. Ερμηνεία των αποτελεσμάτων
 Ένας τύπος αλεξηνέμου θεωρείται ικανοποιητικός όσον αφορά το διαχωρισμό του δευτερογενούς ειδώλου, εάν ο τύπος του αλεξήνεμου του οποίου σε τέσσερα δοκίμια ο διαχωρισμός της πρωτογενούς και δευτερογενούς ειδώλου δεν υπερβαίνει τις μέγιστες για κάθε ζώνη κατωτέρω τιμές.
 Κατηγορία του οχήματος
 Ζώνη
 Μέγιστες τιμές διαχωρισμού πρωτογεούς και δευτερογενούς ειδώλου
 M1 και N1
 A – Επεκταθείσα όπως αναφέρεται στην παράγραφο 9.2.2.1.
 15' του τόξου
 B – μειωμένη σύμφωνα με την παράγραφο 2.4. του παραρτήματος 18
 25' του τόξου
 Κατηγορίες Μ και Ν εκτός της M1
 I
 15' του τόξου
 Λοιπές κατηγορίες οχημάτων
 I'
 15' του τόξου
 9.3.5.1.
 Για τα οχήματα των κατηγοριών Μ και Ν, δεν πραγματοποιείται καμία μέτρηση σε περιμετρική περιοχή πλάτους 25 mm.
 9.3.5.2.
 Για τους γεωργικούς και δασικούς ελκυστήρες και τα οχήματα εργοταξίου, δεν πραγματοποιείται καμία μέτρηση σε περιμετρική περιοχή πλάτους 100 mm.
 9.3.5.3.
 Για τα διπλά αλεξήνεμα, δεν πραγματοποιείται καμία μέτρηση σε λωρίδα πλάτους 35 mm από τα άκρα του υαλοπίνακα και επιτρέπεται να εφάπτεται στο διαχωριστικό στοιχείο.
 9.3.5.4.
 Μια μέγιστη τιμή 25' τόξου επιτρέπεται για όλα τα τμήματα της ζώνης Ι ή της ζώνης Α των οποίων η απόσταση από τα άκρα του αλεξήνεμου είναι μικρότερη από 100 mm.
 9.3.5.5.
 Επιτρέπονται μικρές αποκλίσεις από τις προδιαγραφές στη μειωμένη περιοχή δοκιμής Β σύμφωνα με την παράγραφο 2.4 του παραρτήματος 18, με την προϋπόθεση ότι είναι εντοπισμένες και γίνεται αναφορά τους στα πρακτικά.
 9.4. Δοκιμή αναγνώρισης χρωμάτων
 Όταν ένα αλεξήνεμο είναι έγχρωμο στη ζώνη που ορίζεται στις παραγράφους 9.2.5.1., 9.2.5.2. ή 9.2.5.3., διαπιστώνεται κατά πόσο είναι δυνατή η αναγνώριση των ακόλουθων χρωμάτων σε τέσσερα αλεξήνεμα:
 λευκό, κίτρινο εκλεκτικό, κόκκινο, πράσινο, μπλε, καραμελέ.
 10. ΔΟΚΙΜΗ ΑΝΤΟΧΗΣ ΣΤΗ ΦΩΤΙΑ
 10.1. Σκοπός και πεδίο εφαρμογής
 Η μέθοδος αυτή επιτρέπει τον προσδιορισμό της ταχύτητας οριζόντιας καύσης των χρησιμοποιούμενων στο χώρο επιβατών των αυτοκινήτων (για παράδειγμα, ιδιωτικών αυτοκινήτων, φορτηγών, αυτοκινήτων εμπορικής χρήσης, λεωφορείων) υλικών, μετά την έκθεσή τους σε μικρή φλόγα.
 Η μέθοδος αυτή επιτρέπει τον έλεγχο των υλικών και στοιχείων εσωτερικής επένδυσης των οχημάτων, μεμονωμένα ή σε συνδυασμό, μέχρι πάχους 13 mm. Χρησιμοποιείται, για να εξακριβωθεί η ομοιομορφία των παρτίδων των υλικών αυτών από την άποψη των χαρακτηριστικών καύσης.
 Λόγω των πολλών διαφορών που υπάρχουν μεταξύ των πραγματικών συνθηκών της καθημερινής ζωής και των ειδικών συνθηκών δοκιμής που προβλέπει αυτή η μέθοδος (εφαρμογή και κατεύθυνση στο εσωτερικό του οχήματος, συνθήκες χρήσης, πηγή φλόγας, κ.λπ.) αυτή δεν μπορεί να θεωρηθεί σαν πλήρως καλύπτουσα την αξιολόγηση όλων των χαρακτηριστικών καύσης στο εσωτερικό ενός πραγματικού οχήματος.
 10.2. Ορισμοί
 10.2.1.
 Ταχύτητα καύσης: πηλίκον της καυθείσας απόστασης που μετράται με τη μέθοδο αυτή, διά του χρόνου που χρειάζεται η φλόγα για να καλύψει την απόσταση αυτή. Εκφράζεται σε χιλιοστά ανά λεπτό.
 10.2.2.
 Σύνθετο υλικό: υλικό που αποτελείται από πολλές στρώσεις ομοειδών ή διαφορετικών υλικών που συνενώνονται με κονία, κόλλα, επένδυση, συγκόλληση κ.λπ.
 Όταν η συναρμολόγηση δεν είναι συνεχής (π.χ. ραφές, σημεία συγκόλλησης υψηλής συχνότητας, αγκυρήλωση, κ.λπ.) και επιτρέπει τη


text:
λήψη μεμονωμένων δειγμάτων σύμφωνα με την κατωτέρω παράγραφο 10.5, τα υλικά δεν θεωρούνται ως σύνθετα.
 10.2.3.
 Εκτεθειμένη όψη: η όψη που είναι στραμμένη προς το θάλαμο οδήγησης όταν τοποθετείται το υλικό στο όχημα.
 10.3. Αρχή
 Το δείγμα διατηρείται σε οριζόντια θέση με τη χρήση ενός στηρίγματος σχήματος U και εκτίθεται στην επίδραση φλόγας χαμηλής ενέργειας και καθορισμένων χαρακτηριστικών επί 15 s μέσα σε θάλαμο καύσης. Η φλόγα προσβάλει το ελεύθερο άκρο του δείγματος. Η δοκιμή επιτρέπει να εξακριβωθεί αν θα σβήσει η φλόγα και πότε καθώς και το χρόνο που χρειάζεται η φλόγα για να καλύψει μια μετρούμενη απόσταση.
 10.4. Συσκευές
 10.4.1. Ο θάλαμος καύσης (σχήμα 15) είναι κατασκευασμένος κατά προτίμηση από ανοξείδωτο χάλυβα, με διαστάσεις όπως αναφέρονται στο σχήμα 16.
 Το εμπρόσθιο τμήμα του θαλάμου περιλαμβάνει ένα παράθυρο για την παρακολούθηση της δοκιμής από πυρίμαχο υλικό, το οποίο μπορεί να έχει τη μορφή θυρίδας.
 Ο πυθμένας του θαλάμου φέρει οπές εξαερισμού ενώ γύρω από την οροφή υπάρχει σχισμή αερισμού. Ο θάλαμος καύσης στηρίζεται σε τέσσερα σκέλη ύψους 10 mm. Στη μια πλευρά του ο θάλαμος μπορεί να φέρει άνοιγμα για την τοποθέτηση του υποστηρίγματος με το δείγμα και από την άλλη πλευρά υπάρχει άνοιγμα για την είσοδο του σωλήνα αερίου. Το τηκόμενο υλικό συλλέγεται μέσω ενός υποδοχέα, (σχήμα 17) που είναι τοποθετημένος στον πυθμένα του θαλάμου κατά τέτοιο τρόπο ώστε να μην φράζει τις οπές αερισμού.
 Σχήμα 15
 Παράδειγμα θαλάμου καύσης με στήριγμα για τη στερέωση του δείγματος και υποδοχέα
 10.4.2. Το στήριγμα του δείγματος αποτελείται από δύο μεταλλικά ελάσματα ή πλαίσια σχήματος U, που είναι κατασκευασμένα από ανοξείδωτο υλικό. Οι διαστάσεις του στηρίγματος δίνονται στο σχήμα 18.
 Στην κάτω πλάκα υπάρχουν θηλές και αντίστοιχες οπές στην άνω πλάκα για την ασφαλή στερέωση του δείγματος. Οι θηλές χρησιμεύουν επίσης ως σημεία αναφοράς για τη μέτρηση της απόστασης καύσης.
 Προβλέπεται σταθεροποίηση του δείγματος μέσω συρμάτων διαμέτρου 0,25 mm, κατασκευασμένων από θερμοανθεκτικό υλικό, που τοποθετούνται ανά αποστάσεις 25 mm κατά μήκος του κατώτερου ελάσματος σχήματος U (βλέπε σχήμα 19).
 Η απόσταση μεταξύ της κατώτερης επιφανείας των δειγμάτων και του δαπέδου του θαλάμου είναι 178 mm. Η απόσταση μεταξύ της εμπρόσθιας ακμής της του στηρίγματος του δείγματος και του άκρου του θαλάμου είναι 22 mm. Η απόσταση μεταξύ των διαμήκων πλευρών της συσκευής και των πλευρικών τοιχωμάτων του θαλάμου είναι 50 mm. Όλες οι διαστάσεις που αναφέρονται είναι εσωτερικές (βλ. σχήματα 15 και 16).
 10.4.3. Καυστήρας αερίου
 Η μικρή πηγή φλόγας εκπέμπεται από λύχνο Bunsen διαμέτρου κάτω των 9,5 mm, που τοποθετείται στο θάλαμο καύσης έτσι ώστε το κέντρο του ακροστομίου να βρίσκεται 19 mm κάτω από το κέντρο του κάτω άκρου προς την ανοιχτή πλευρά του δείγματος (βλέπε σχήμα 16).
 10.4.4. Αέριο δοκιμής
 Το αέριο με το οποίο τροφοδοτείται το μπεκ πρέπει να έχει θερμογόνο ισχύ περίπου 38 MJ/m3 (π.χ. φυσικό αέριο).
 10.4.5. Μεταλλική χτένα μήκους τουλάχιστον 110 mm, με επτά ή οκτώ δόντια με στρογγυλευμένη μύτη, ανά 25 mm.
 Σχήμα 16
 Παράδειγμα θαλάμου καύσης
 Σχήμα 17
 Παράδειγμα υποδοχέα
 Σχήμα 18
 Παράδειγμα στηρίγματος του δείγματος
 Σχήμα 19
 Παράδειγμα τομής του κατωτέρου


text:
πλαισίου σχήματος U για το στήριγμα του δείγματος
 10.4.6. Χρονόμετρο, με ακρίβεια 0,5 του δευτερολέπτου.
 10.4.7. Απαγωγός
 Ο θάλαμος καύσης μπορεί να τοποθετείται μέσα σε απαγωγό υπό την προϋπόθεση ότι ο εσωτερικός όγκος του τελευταίου είναι 20 έως 110 φορές μεγαλύτερος από τον όγκο του θαλάμου καύσης. Επίσης, οποιαδήποτε διάσταση του θαλάμου απαγωγού δεν πρέπει να είναι μεγαλύτερη του 250 % των υπολοίπων δύο διαστάσεων.
 Πριν από τη δοκιμή, μετράται η κάθετη ταχύτητα του αέρα στον απαγωγό εργαστηρίου στο πρόσθιο και οπίσθιο μέρος της ζώνης που έχει προβλευθεί για το θάλαμο καύσης. Πρέπει να κυμαίνεται μεταξύ 0,10 και 0,30 m/s, ώστε να μην ενοχλείται, ενδεχομένως, ο χειριστής από τα προϊόντα της καύσης. Είναι δυνατόν να χρησιμοποιείται απαγωγός με φυσικό αερισμό και κατάλληλη ταχύτητα αέρα.
 10.5. Δείγματα
 10.5.1. Σχήμα και διαστάσεις
 Το σχήμα και οι διαστάσεις των δειγμάτων αναφέρονται στο σχήμα 20. Το πάχος του δείγματος αντιστοιχεί στο πάχος του δοκιμαζόμενου προϊόντος, αλλά δεν πρέπει να υπερβαίνει τα 13 mm. Όταν το επιτρέπει το δείγμα, η τομή του πρέπει να είναι σταθερή καθ’ όλο το μήκος. Όταν το σχήμα και οι διαστάσεις ενός προϊόντος δεν επιτρέπουν τη λήψη δείγματος δεδομένων διαστάσεων, πρέπει να τηρηθούν οι παρακάτω ελάχιστες διαστάσεις:
 α)
 για δείγματα πλάτους 3 έως 60 mm, το μήκος πρέπει να είναι 356 mm. Στην περίπτωση αυτή, η δοκιμή πραγματοποιείται σε ολόκληρο το πλάτος του προϊόντος·
 β)
 για δείγματα πλάτους μεταξύ 60 και 100 mm το μήκος πρέπει να είναι τουλάχιστον 138 mm. Στην περίπτωση αυτή, η πιθανή απόσταση καύσης αντιστοιχεί στο μήκος του δείγματος, η δε μέτρηση αρχίζει από το πρώτο αναγνωριστικό σημείο·
 γ)
 τα δείγματα που έχουν πλάτος κάτω από 60 mm και μήκος κάτω από 356 mm, όπως και τα δείγματα πλάτους μεταξύ 60 και 100 mm, αλλά μήκους κάτω των 138 mm, καθώς και τα δείγματα πλάτους κάτω των 3 mm δεν μπορούν να ελεγχθούν με την παρούσα μέθοδο.
 Σχήμα 20
 Δείγμα
 10.5.2. Δειγματοληψία
 Από το εξεταζόμενο υλικό θα ληφθούν τουλάχιστον πέντε δείγματα. Στα υλικά με διαφορετική ταχύτητα καύσης, ανάλογα με την κατεύθυνση αυτού του υλικού (που προσδιορίζεται με προκαταρκτικές δοκιμές), τα πέντε δείγματα (ή παραπάνω) πρέπει να ληφθούν και να τοποθετηθούν στη συσκευή δοκιμών, έτσι ώστε να είναι δυνατή η μέτρηση της μεγαλύτερης ταχύτητας καύσης.
 Όταν το υλικό προσφέρεται ήδη κομμένο σε καθορισμένο πλάτος, πρέπει να κοπεί τεμάχιο μήκους τουλάχιστον 500 mm σε όλο το πλάτος. Τα δείγματα πρέπει να λαμβάνονται από το τεμάχιο σε απόσταση τουλάχιστον ίση προς 100 mm από το άκρο του υλικού και σε ίση απόσταση μεταξύ τους.
 Τα δείγματα λαμβάνονται με τον ίδιο τρόπο στα έτοιμα προϊόντα όταν το επιτρέπει το σχήμα του προϊόντος. Όταν το πάχος του προϊόντος υπερβαίνει τα 13 mm, πρέπει να μειωθεί στα 13 mm με μηχανική επεξεργασία στην αντίθετη πλευρά εκείνης που βλέπει προς το θάλαμο οδήγησης.
 Τα σύνθετα υλικά (βλέπε παράγραφο 10.2.2) πρέπει να δοκιμάζονται ως ομοιογενές τεμάχιο.
 Στην περίπτωση προϊόντων που αποτελούνται από διαφορετικά στρώματα μη σύνθετων υλικών, πρέπει να εκτελούνται ανεξάρτητες δοκιμές για όλα τα στρώματα - που ευρίσκονται σε απόσταση 13 mm από


text:
την επιφάνεια που είναι εκτεθειμένη προς το θάλαμο των επιβατών.
 10.5.3. Προετοιμασία
 Τα δείγματα διατηρούνται σε χώρο θερμοκρασίας 23 ± 2 °C και σχετικής υγρασίας 50 ± 5 % για 24 ώρες τουλάχιστον και πάντως όχι για διάστημα μεγαλύτερο των επτά ημερών. Διατηρούνται στις συνθήκες αυτές μέχρι τη χρονική στιγμή έναρξης της δοκιμής.
 10.6. Διαδικασία
 10.6.1.
 Τα δείγματα με επιφάνεια χνουδωτή ή καπιτονέ τοποθετούνται σε επίπεδη επιφάνεια και χτενίζονται δύο φορές αντίθετα προς το πέλος τους με τη χτένα (παράγραφος 10.4.5).
 10.6.2.
 Το δείγμα τοποθετείται στη συσκευή μεταφοράς (παράγραφος 10.4.2) με τρόπο ώστε η εκτεθειμένη πλευρά να είναι στραμμένη προς τα κάτω, προς την κατεύθυνση της φλόγας.
 10.6.3.
 Ρυθμίζεται η φλόγα του αερίου σε ύψος 38 mm με τη βοήθεια της χαραγής στο θάλαμο, ενώ η τροφοδοσία με αέρα του καυστήρα παραμένει κλειστή. Η φλόγα πρέπει να καύσει για ένα λεπτό τουλάχιστον πριν από την έναρξη των δοκιμών, ώστε να σταθεροποιηθεί.
 10.6.4.
 To υποστήριγμα δείγματος προωθείται στο θάλαμο καύσης έτσι ώστε το άκρο του δείγματος να εκτεθεί στη φλόγα και 15 s αργότερα διακόπτεται η παροχή αερίου.
 10.6.5.
 Η μέτρηση του χρόνου καύσης αρχίζει τη στιγμή που το τμήμα που προσβάλλεται από τη φλόγα βρίσκεται πέρα από το πρώτο σημείο αναφοράς. Παρακολουθείται η μετάδοση της φλόγας στην πλευρά που καίγεται πιο γρήγορα (άνω ή κάτω πλευρά).
 10.6.6.
 Η μέτρηση του χρόνου καύσης λήγει όταν η φλόγα φθάσει στο τελευταίο αναγνωριστικό σημείο ή όταν η φλόγα σβήσει προτού φθάσει σε αυτό το σημείο. Όταν δεν φθάσει η φλόγα στο τελευταίο αυτό σημείο μέτρησης, η απόσταση καύσης μετράται μέχρι του σημείου όπου έσβησε η φλόγα. Η απόσταση καύσης αντιστοιχεί στο τμήμα του δείγματος που υπέστη καταστροφή στην επιφάνεια ή το εσωτερικό του από την καύση.
 10.6.7.
 Όταν το δείγμα δεν ανάψει, ή δεν συνεχίσει να καίγεται μετά το σβήσιμο της φλόγας ή ακόμη όταν η φλόγα σβήσει προτού φθάσει στο πρώτο αναγνωριστικό σημείο για τη μέτρηση, έτσι ώστε να μην είναι δυνατό να μετρηθεί η διάρκεια της καύσης, στην έκθεση της δοκιμής αναφέρεται ότι η ταχύτητα καύσης είναι 0 mm ανά λεπτό.
 10.6.8.
 Στη διάρκεια σειράς δοκιμών ή επαναληπτικών δοκιμών, ο θάλαμος καύσης και η συσκευή μεταφοράς του δείγματος πρέπει να έχουν μέγιστη θερμοκρασία 30 °C πριν από την έναρξη της δοκιμής.
 10.7. Τρόπος υπολογισμού
 Η ταχύτητα καύσης, Β, σε mm ανά λεπτό υπολογίζεται με τον τύπο:
 B = s/t × 60
 όπου:
 s το μήκος, σε χιλιοστά της απόστασης καύσης,
 t η διάρκεια της καύσης, σε δευτερόλεπτα, για την απόσταση.
 10.8. Δείκτες δυσκολίας των δευτερευόντων χαρακτηριστικών
 Δεν λαμβάνεται υπόψη κανένα δευτερεύον χαρακτηριστικό.
 10.9. Ερμηνεία των αποτελεσμάτων
 10.9.1.
 Οι υαλοπίνακες ασφαλείας επικαλυμμένοι με πλαστικό (παράγραφος 2.3 του παρόντος κανονισμού) ή οι υαλοπίνακες από πλαστική ύαλο (παράγραφος 2.4 του παρόντος κανονισμού) θεωρούνται ως ικανοποιητικά, από την άποψη της αντοχής στη φωτιά, αν ο συντελεστής καύσης δεν υπερβαίνει τα 250 mm ανά λεπτό.
 10.9.2
 Οι άκαμπτοι πλαστικοί υαλοπίνακες (παράγραφος 2.5.1 του παρόντος κανονισμού), οι εύκαμπτοι πλαστικοί υαλοπίνακες (παράγραφος 2.5.2 του παρόντος κανονισμού) και οι μονάδες άκαμπτων πλαστικών διπλών υαλοπινάκων θεωρούνται ως ικανοποιητικά, από την